pythainlp/thai-wiki-dataset-v4 huggingface dataset:
อาสนวิหารดอล-เดอ-เบรอตาญ

อาสนวิหารดอล-เดอ-เบรอตาญ  หรือเรียกชื่อเต็มว่า อาสนวิหารนักบุญแซมซันแห่งดอล-เดอ-เบรอตาญ  ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลดอล เป็นมุขมณฑลหนึ่งในเก้าแห่งในแคว้นเบรอตาญในอดีต ซึ่งต่อมาได้ถูกยุบลงเป็นส่วนหนึ่งของมุขมณฑลแรนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองดอล-เดอ-เบรอตาญ จังหวัดอีเลวีแลน ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญแซมซันแห่งดอล 
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
ประวัติ.
ในปี ค.ศ. 1203 พระเจ้าจอห์นแห่งอังกฤษ ได้ทำให้เกิดไฟไหม้อาสนวิหารหลังเดิมที่สร้างในแบบสถาปัตยกรรมโรมาเนสก์ จึงมีพระราชประสงค์ให้สร้างหลังใหม่ขึ้นโดยพระองค์เป็นผู้สนับสนุนค่าใช้จ่ายในการก่อสร้างทั้งหมด โดยได้เริ่มการก่อสร้างขึ้นในเดือนกันยายนในปีเดียวกันนั้น โดยได้ทรงมอบหมายให้มุขนายกฌ็องที่ 7 แห่งลีโซแน เป็นผู้ควบคุมการก่อสร้าง
ต่อมาในปี ค.ศ. 1231 ซึ่งเป็นปีมรณภาพของมุขนายกฌ็องที่ 7 แห่งลีโซแน ส่วนบริเวณกลางโบสถ์ก็สร้างเสร็จสิ้นโดยมุขนายกองค์ต่อมา คือ เกลม็อง เดอ วีเทร มารับช่วงต่อในการก่อสร้างบริเวณแขนกางเขนและบริเวณร้องเพลงสวดที่มีด้านนอกแบบเรียบง่าย ซึ่งต่อมาเรลิกของนักบุญแซมซันได้นำมาซึ่งนักแสวงบุญมากมาย จึงมีความจำเป็นในการต่อเติมส่วนของจรมุขขึ้นเพิ่มเติม โดยมุขนายกเกลม็อง เดอ วีเทร ได้ว่าจ้างช่างฝีมือเยี่ยมจากอาสนวิหารแห่งอื่นมาใช้ก่อสร้างในวิธีแบบใหม่ โดยใช้รากฐานของอาสนวิหารเดิมแบบโรมาเนสก์ และสร้างต่อเติมขึ้นเป็นแบบกอทิกแบบนอร์มัน ซึ่งได้ดำเนินมาตลอดคริสต์ศตวรรษที่ 13 ส่วนสุดท้าย ได้แก่ บริเวณร้องเพลงสวด และจรมุข รวมถึงโบสถ์น้อยข้างจำนวนสิบแห่ง ได้สร้างเสร็จราวปี ค.ศ. 1279 ซึ่งก็ถือเป็นการสร้างเสร็จและใช้งานได้ ยกเว้นเพียงส่วนของหอระฆังกอทิกทั้งสองข้าง ซึ่งกำลังดำเนินไปเรื่อยๆ 
บริเวณมุขทางเข้าขนาดใหญ่ซึ่งตั้งอยู่บริเวณปลายแขนกางเขนฝั่งทิศใต้ได้สร้างขึ้นระหว่างคริสต์ศตวรรษที่ 14 และ 15 และในช่วงเดียวกันนั้น ได้มีการสร้างหอประชุมนักบวชขึ้นที่บริเวณทิศตะวันตก และห้องเก็บสมบัติบริเวณทิศตะวันออก รวมถึงโบสถ์น้อยขนาดใหญ่ที่ตั้งอยู่บริเวณปลายสุดของบริเวณร้องเพลงสวดอีกด้วย
อาสนวิหารแก็งแปร์

อาสนวิหารแก็งแปร์  หรือชื่อเต็มว่า อาสนวิหารนักบุญกอร็องแต็งแห่งแก็งแปร์  เป็นอาสนวิหารโรมันคาทอลิก และเป็นที่ตั้งของอัครมุขนายกประจำมุขมณฑลแก็งแปร์และเลอง ตั้งอยู่ในเขตเมืองแก็งแปร์ จังหวัดฟีนิสแตร์ ในแคว้นเบรอตาญ ประเทศฝรั่งเศส สร้างขึ้นเพื่ออุทิศให้แก่นักบุญกอร็องแต็งแห่งแก็งแปร์ ซึ่งเป็นมุขนายกองค์แรกของแก็งแปร์ในสมัยคริสต์ศตวรรษที่ 5
อาสนวิหารแห่งแก็งแปร์นี้สร้างขึ้นบนสักการสถานโบราณแบบโรมาเนสก์นามว่า "โบสถ์แม่พระ" ซึ่งสร้างสมัยคริสต์ศตวรรษที่ 11 และอาสนวิหารแห่งใหม่นี้ยังจัดเป็นอาสนวิหารแบบกอทิกที่เก่าแก่ที่สุดหนึ่งในสามแห่งของแคว้นเบรอตาญ อีกสองแห่งได้แก่ อาสนวิหารเทรกุยเย และอาสนวิหารแซ็ง-ปอล-เดอ-เลอง
อาสนวิหารแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1862
ประวัติ.
การก่อสร้างได้สันนิษฐานว่าเริ่มขึ้นในปี ค.ศ. 1239 โดยมุขนายกแรโน คนสนิทของดุ๊กปีแยร์ที่ 1 แห่งเบรอตาญ แต่การก่อสร้างก็ยังไม่ได้เริ่มขึ้นจริงจังจนกระทั่งปี ค.ศ. 1280 ภายใต้การนำของมุขนายกเอว็อง เดอ ลา ฟอแร็สต์ โดยเริ่มต้นขึ้นเป็นรูปเป็นร่างอย่างรวดเร็วมาจนกระทั่งมีปัญหาด้านเทคนิคการก่อสร้าง งบประมาณ และการเมือง โดยเฉพาะอย่างยิ่งในสมัยคริสต์ศตวรรษที่ 14 ซึ่งเป็นช่วงของความวุ่นวายจากสงครามสืบราชบัลลังก์ ทำให้มีปัญหาล่าช้ามากมาย โดยบริเวณร้องเพลงสวดได้สร้างอย่างรวดเร็วในปี ค.ศ. 1330–1340 แค่ก็ยังมิได้มุงเพดานและหลังคาจนเสร็จจนกระทั่งปี ค.ศ. 1410 ในรัชสมัยของดุ๊กฌ็องที่ 5 แห่งเบรอตาญ
บริเวณหน้าบันทิศตะวันตกได้มีการวางศิลาฤกษ์ในปี ค.ศ. 1424 ซุ้มประตูฝั่งทิศเหนือ  และทิศใต้  นั้นเสร็จสิ้นก่อนปี ค.ศ. 1433 ส่วนบริเวณหอทั้งสองยังไม่เสร็จสิ้นจนกระทั่งในคริสต์ศตวรรษที่ 19 จากนั้นได้ก่อสร้างส่วนบริเวณกลางโบสถ์และแขนกางเขนตามลำดับ เพดานของบริเวณกลางโบสถ์นั้นเสร็จในระหว่างปี ค.ศ. 1486–1493
สมศักดิ์ ชัยสงคราม

สมศักดิ์ ชัยสงคราม (ชื่อเล่น แซมมี่; 18 ตุลาคม พ.ศ. 2481 – 18 มีนาคม พ.ศ. 2551) อดีตนักแสดงชาวไทยในบทของตัวร้าย และตัวประกอบ เจ้าของสมญา “หนวดหินลิ้นจรวด” ชื่อเล่น (แซมมี่-ได้มาสมัยไปเรียนที่อเมริกา)
สมศักดิ์ ชัยสงคราม เป็นชาวจังหวัดกาญจนบุรี เป็นนักแสดงในบทของตัวร้ายหรือตัวประกอบ ที่มักได้บทเด่นหรือเป็นตัวสีสันประกอบของเรื่องเสมอ ๆ มีเอกลักษณ์คือ โครงใบหน้ารูปสี่เหลี่ยม และไว้หนวดเหนือริมฝีปาก กับคำพูดที่ติดปากคือ "ไอ้...เยส...สะ...แม่.." เริ่มแสดงครั้งแรกจากภาพยนตร์เรื่อง ทอง ของ ฉลอง ภักดีวิจิตร ในปี พ.ศ. 2516 และผลงานเรื่องสุดท้าย คือ ซุ้มมือปืน ในปี พ.ศ. 2548 ของ สนานจิตต์ บางสะพาน ในบทของมือปืนคนสนิทของกำเนินเบิ้ม ที่รับบทโดย ธนิตย์ จิตนุกูล
ประวัติ.
ชีวิตโชกโชนมาตั้งแต่เด็ก ๆ เกเรพอตัว แต่เรียนดี พ่อแม่จึงไม่ว่า จบม.6 ที่กาญจนบุรี เข้ามาเรียนช่างกลปทุมวันที่กรุงเทพฯ โดยแม่พามาฝากให้อยู่กับคนบ้านเดียวกันซึ่งเปิดโรงงานเครื่องยนต์แถวท่าพระ ฉะนั้น เขาจึงต้องช่วยทำงานหลังจากกลับจากโรงเรียน ภายหลังมีเพื่อนมากขึ้นก็เลยชวนกันซนแหลก จนเรียนไม่จบ ออกจากช่างกลฯตั้งแต่ปี 2 เลยต้องไปเป็นกระเป๋ารถสองแถวกรุงเทพ-หัวหิน ชีวิตตอนนั้นไม่เป็นโล้เป็นพาย มีเมียตั้งแต่อายุ 19-20 ปี มีลูกสาว 1 คน ลูกชาย 1 คน ตอนหลังโดนเกณฑ์ทหาร พอออกมาแล้ว บวชให้แม่
เมื่อแม่เสียชีวิตก็ไปทำงานที่โคราช ทำบาร์หากินกับทหารอเมริกัน เลยมีเส้นสายรู้จักกับคนอเมริกันเยอะ สุดท้ายได้ไปเรียนที่อเมริกา เรียนบริหารธุรกิจจนจบ กลับมาก็เป็นผู้จัดการบาร์อย่างเก่า หลังจากเลิกกับภริยาคนแรกแล้ว ต่อมามีเมียอีกคน (อายุไล่เลี่ยกับลูกสาวคนแรก!) มีลูกชายอีก 1 คน
ตอนเป็นผู้จัดการอยู่บาร์เดอะซัน พัฒน์พงษ์ ได้รู้จักคนในวงการหนังเยอะ มีเพื่อนเช่น กรุง ศรีวิไล, สรพงศ์ ชาตรี, ลักษณ์ อภิชาติ, ฤทธิ์ ลือชา, เศรษฐา ศิระฉายา, ภูมิ พัฒนายุทธ, ดามพ์ ดัสกร, วินิจ ภักดีวิจิตร เลยได้มาเล่นหนังในที่สุด
ข้อมูลจากหนังสือดาราภาพยนตร์ ปี 2523 และไดอารี่คู่ชีวิต ปี 2520 เผยแพร่โดย ThaiMoviePosters
ในบั้นปลายชีวิตเมื่อไม่มีงานแสดง ได้รับการช่วยเหลือจากเพื่อนสนิทให้ดูแลคิวรถลีมูซีน ที่สนามบินสุวรรณภูมิ และถึงแก่กรรมในปลายปี พ.ศ. 2551 ที่โรงพยาบาลเกษมราษฎร ด้วยอาการป่วยเส้นเลือดในสมองตีบ พิธีฌาปนกิจมีขึ้นที่วัดลาดพร้าว
ขอบแปซิฟิก

ขอบแปซิฟิก หมายถึงสถานที่ที่อยู่โดยรอบมหาสมุทรแปซิฟิก รวมถึงหมู่เกาะและเกาะเล็ก ๆ ใน "แอ่งมหาสมุทรแปซิฟิก" ด้วย ในทางธรณีวิทยาอาณาเขตของขอบแปซิฟิกมีความเกี่ยวของกับวงแหวนแห่งไฟด้วย
รายชื่อประเทศในขอบแปซิฟิก.
นี่คือรายชื่อที่ได้รับการพิจารณาแล้วว่าเป็นส่วนหนึ่งของขอบแปซิฟิก เนื่องจากเป็นพื้นที่ที่ทอดตัวอยู่ในแนวมหาสมุทรแปซิฟิก
<templatestyles src="Col-begin/styles.css"/>
การพาณิชย์.
แปซิฟิกเป็นแหล่งของการเดินเรือ ขอบแปซิฟิกมีท่าเรือที่คึกคักที่สุด 29 จาก 50 ทางเรือขนส่งในโลก
<templatestyles src="Col-begin/styles.css"/>
วังวีล็องดรี

ปราสาทวีล็องดรี  เป็นปราสาทแห่งหนึ่งในหมู่ปราสาทแห่งลุ่มแม่น้ำลัวร์ สร้างในแบบสถาปัตยกรรมฟื้นฟูศิลปวิทยา ตั้งอยู่ห่างจากเมืองตูร์ประมาณ 15 กิโลเมตร ที่เมืองวีล็องดรี จังหวัดแอ็งเดรลัวร์ แคว้นซ็องทร์-วาลเดอลัวร์ ประเทศฝรั่งเศส 
ตัวปราสาทได้ผ่านการบูรณะครั้งใหญ่โดยโคอาคิน การ์บาโย (Joachim Carvallo) โดยมีเอกลักษณ์สำคัญที่รู้จักกันดีคือ สวนตกแต่งจำนวนหกแบบ ประกอบด้วยสวนพืชผักสวนครัว  ซึ่งมองเห็นได้ชัดจากหอกลาง (บนพื้นที่ 1 เฮกตาร์), สวนไม้พุ่มประดับเรขาคณิตรูปทรงต่าง ๆ, สวนน้ำพุแบบคลาสสิก, สวนพระอาทิตย์  สร้างขึ้นในปี ค.ศ. 2008, สวนวงกต และสวนเรียบง่ายแบบยุคกลาง 
ตัวปราสาทและสวนได้ขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1934
ทหาร ขำหิรัญ

พลเรือตรี ทหาร ขำหิรัญ อดีตนายทหารนาวิกโยธินชาวไทย อดีตนักการเมือง และหนึ่งในคณะราษฎรสายทหารเรือ ผู้กระทำการเปลี่ยนแปลงการปกครอง พ.ศ. 2475
พล.ร.ต.ทหาร เดิมมีชื่อว่า ทองหล่อ ขำหิรัญ เป็นนายทหารเรือพรรคนาวิกโยธิน ในเหตุการณ์การเปลี่ยนแปลงการปกครองเมื่อเช้าตรู่วันที่ 24 มิถุนายน พ.ศ. 2475 นั้น พล.ร.ต.ทหาร ขณะนั้น มียศ เรือเอก (ร.อ.…ร.น.)และใช้ชื่อว่า ทองหล่อ ขำหิรัญ มีตำแหน่งเป็นผู้บังคับหมวด ประจำกองร้อยที่ 3 กองพันพาหนะ มีที่ตั้งอยู่หน้าเรือนจำกลางทหารเรือ (ปัจจุบันย้ายไปอยู่บริเวณป้อมพระจุลจอมเกล้า) ได้เข้าร่วมกับคณะราษฎรจากการชักชวนของ พล.ร.ต.สังวรณ์ สุวรรณชีพ เพื่อนทหารเรือและมีศักดิ์เป็นญาติกัน ซึ่งทางทหารเรือมีความจำเป็นต้องใช้กำลังนาวิกโยธิน ซึ่งชำนาญการรบบนบกมากกว่าทหารเรือพรรคอื่น จึงเข้าร่วม โดยมีบทบาทนำทหารจากกองพาหนะจำนวน 400 นายเศษ พร้อมด้วยอาวุธปืน และกระสุนประมาณ 20,000 นัด และเฟ้นหานายทหารนาวิกโยธินอีก 4 นายเข้าร่วมเปลี่ยนแปลงการปกครอง โดยลวงว่าจะนำไปรวมพลในตอนเช้าตรู่ที่ลานพระบรมรูปทรงม้า เพื่อจะไปปราบการจลาจลจีนอั้งยี่ย่านสำเพ็ง และวัดเกาะ จึงทำให้การเปลี่ยนแปลงการครองลุล่วงไปด้วยดี
ในปี พ.ศ. 2478 ได้มีการปรับเปลี่ยนกำลังของนาวิกโยธินให้มีความเข้มแข็งขึ้น โดยการเสนอของ พล.ร.อ.สินธุ์ กมลนาวิน หัวหน้าคณะราษฎรฝ่ายทหารเรือ พล.ร.ต.ทหาร ได้เป็นผู้บังคับบัญชา ได้ให้นายทหารนาวิกโยธินเข้ารับการศึกษาในโรงเรียนเสนาธิการทหารบกในปี พ.ศ. 2479 เป็นรุ่นแรก นอกจากนี้ยังได้ส่งไปเรียนเหล่าทหารราบ ทหารช่าง ทหารม้า และทหารปืนใหญ่ ในส่วนของกองทัพบก ส่วนนักเรียนจ่าและจ่าสำรองพรรคนาวิกโยธิน ได้ส่งไปศึกษาในโรงเรียนนายสิบทหารบกเหล่าต่าง ๆ และเพื่อที่จะให้ทหารนาวิกโยธินได้มีที่ตั้งใหม่ ในอัตราการจัดกรมผสม จึงได้เตรียมพื้นที่ที่บริเวณทุ่งไก่เตี้ย อำเภอสัตหีบ จังหวัดชลบุรี ไว้เมื่อประมาณปี พ.ศ. 2479–พ.ศ. 2481 อันเป็นที่ตั้งของหน่วยบัญชาการนาวิกโยธินในปัจจุบัน
ในทางการเมือง พล.ร.ต.ทหารได้รับแต่งตั้งให้ดำรงตำแหน่งรัฐมนตรีที่ไม่ได้ประจำกระทรวง (ร.ม.ต.ลอย) ในช่วงปลายสงครามโลกครั้งที่สองที่มี นายควง อภัยวงศ์ เป็นนายกรัฐมนตรี
ในเหตุการณ์กบฏวังหลวง ในปี พ.ศ. 2492 ที่มี นายปรีดี พนมยงค์ อดีตนายกรัฐมนตรีและทหารเรือบางส่วนเป็นแกนนำ พล.ร.ต.ทหาร ได้เข้าร่วมกับกบฏ โดยเป็นผู้นำกองกำลังทหารเรือและนาวิกโยธินจากชลบุรีเข้าสู่พระนคร แต่ทว่าการก่อการไม่สำเร็จ และต่อมายังเป็นผู้ริเริ่มให้มีกบฏแมนฮัตตัน เหตุการณ์กบฏอีกครั้งโดยทหารเรือ ในปี พ.ศ. 2494 อีกด้วย
จากนั้น พล.ร.ต.ทหาร ได้เข้าเป็นสมาชิกพรรคประชาธิปัตย์ และลงรับเลือกตั้งเป็นสมาชิกสภาผู้แทนราษฎร (ส.ส.) 3 สมัย ในพื้นที่จังหวัดธนบุรีและกรุงเทพมหานคร คือ ในการเลือกตั้งเมื่อปลายปี พ.ศ. 2500, การเลือกตั้ง พ.ศ. 2512 และการเลือกตั้ง พ.ศ. 2518
นอกจากนี้แล้ว ชื่อเดิมของ พล.ร.ต.ทหาร ได้กลายมาเป็นชื่อของซอยสุขุมวิท 55 หรือที่รู้จักกันดีในชื่อของ "ซอยทองหล่อ" อันเป็นแหล่งท่องเที่ยวและร้านอาหาร สถานบันเทิงต่าง ๆ ที่มีชื่อเสียงแห่งหนึ่งของกรุงเทพมหานคร
ตราแผ่นดินของลัตเวีย

ตราแผ่นดินของลัตเวีย เริ่มใช้เมื่อพ.ศ. 2461 บังคับใช้เมื่อ พ.ศ. 2533 มีส่วนประกอบคือ
การใช้.
ตราแผ่นดินของลัตเวียที่บัญญัติไว้ตามกฎหมาย. แบ่งตามประเภทของผู้ใช้ ดังนี้: ตรามหาจลัญจกรณ์ใหญ่, ตราจลัญจกรณ์ และ ตราจลัญจกรณ์ย่อ.
ตราแผ่นดินดังกล่าวได้ใช้มาจนถึงวันที่ 5 สิงหาคม ค.ศ. 1940 ภายหลังจากการยึดครองลัตเวียของโซเวียต ค.ศ. 1940 และ จัดการปกครองโดยตรง ได้มีการประกาศใช้ตราแผ่นดินของสาธารณรัฐโซเวียต. ภายหลังการล่มสลายของสหภาพโซเวียต ได้รื้อฟื้นแบบตราแผ่นดินลัตเวีย กลับมาใช้เมื่อวันที่ 15 กุมภาพันธ์ ค.ศ. 1990.
โซระ โนะ คานาตะ โนะ!

เนื้อเรื่อง.
ระหว่างที่เหล่าเพื่อน ๆ ของฟุตาบะ โซระโนะกำลังท้าตีเทนนิสเพื่อแลกกับการเลี้ยงอาหารอยู่นั้น บนท้องฟ้าก็มีสัตว์ประหลาดออกมาจากท้องฟ้านั้นและทำให้มนุษย์แทบทุกคนกลายเป็นหิน และเปลี่ยนเป็นสัตว์ประหลาดนั้น โดยที่มีเธอคนเดียวเท่านั้นไม่เป็นอะไร และพยายามหนีเหล่าสัตว์ประหลาดนั้นสุดชีวิต เธอพบเจอกับ สึซึกิ รุ่นพี่ต่างชั้นปีที่ปรารถนาจะนั่งดูโลกแตกสลายโดยที่ไม่คิดจะทำอะไร และในขณะที่เธอกำลังวิ่งหนีและกำลังจนมุมกับสัตว์ประหลาด ริอุ เด็กประหลาดผู้มาจากต่างดาว ปรากฏตัวขึ้นต่อหน้าเธอ ช่วยเหลือเธอจากสัตว์ประหลาดและมอบโทร่าทอร์ก ให้เธอ และให้เธอร่วมต่อสู้ปกป้องโลกตามความปรารถนาของเธอเอง
 นักเรียนชั้นมัธยมศึกษาตอนต้น ชั้นปีที่ 1 แห่งโรงเรียนมัธยมต้นโกทากะได บุคลิกร่าเริง มองโลกในแง่ดี และกินจุมาก เธอพยายามรวบรวมคนเข้าชมรมเทนนิสของเธอ แต่แล้วอยู่ ๆ ปรากฏการณ์ประหลาดก็เกิดขึ้น โดยทำให้เพื่อน ๆ ของเธอแข็งกลายเป็นหินยกเว้นเธอ ก่อนที่มนุษย์ทุกคนในประเทศญี่ปุ่นจะกลายเป็นสัตว์ประหลาด และเข้าทำร้ายเธอ แต่ริอุ ช่วยเธอพร้อมกับมอบ#เปลี่ยนทาง เพื่อมอบพลังปรับแต่งเพื่อใช้ต่อสู้และปกป้องโลกจากสัตว์ประหลาดจากท้องฟ้า ชีวิตครอบครัวเธออยู่กับแม่เพียงสองคน เพราะพ่อของเธอล่วงลับไปด้วยอุบัติเหตุเมื่อ 6 ปีก่อน พลังปรับแต่งของเธอคือ พลังที่สามารถสร้างสิ่งของหรือสัตว์ออกจากจินตนาการของเธอ เพราะวัยเด็กเธอฟังนิทานภาพที่พ่อของเธอเล่าให้ฟังก่อนนอน 
 นักเรียนชั้นมัธยมศึกษาตอนต้น ชั้นปีที่ 2 แห่งโรงเรียนมัธยมต้นโกทากะได บุคลิกเป็นคนถือตัวและค่อนข้างหยิ่ง และไม่อยากจะช่วยเหลือใครทั้งสิ้น ในครั้งแรกที่เกิดเหตุ เขาปล่อยตัวปล่อยใจรอดูโลกแตกอย่างไม่ทุกข์ร้อน เขาได้รับโทร่าทอร์กมาจาก ริอุ หลังจากเหตุการณ์ครั้งแรกผ่านไป เขาตัดสินใจใช้โทร่าทอร์ก ระหว่างที่สัตว์ประหลาดที่กำลังจะเข้าทำร้ายเขาบนดาดฟ้า โดยพลังปรับแต่งของเขาเป็นลักษณะเหมือนแมว เนื่องจากในวัยเด็กเขาชอบรังแกแมวที่เขาเลี้ยงเอาไว้ จนแมวหนีออกจากบ้านไปอยู่กับอีกบ้านหนึ่งที่ถัดไปจากบ้านเขาสามหลัง จะสามารถใช้พลังได้ก็ต่อเมื่อแมวตัวนั้นขึ้นมาปิดตาเขาไว้ 
 นักเรียนแห่งโรงเรียนหญิงล้วนอิมิซุ บุคลิกแบบลูกคุณหนู ทั้งท่าทางและคำพูด เธออยู่ชมรมพู่กันจีน และโซระโนะ ไปพบกับเธอตอนที่เธอกำลังเล่นเปียโนอยู่ เธอพยายามให้ยูคิ ใช้โทร่าทอร์กที่ได้รับมาเพื่อช่วยเหลือโลกที่กำลังตกอยู่ในอันตราย หลังจากที่เธอได้รับพลังปรับแต่ง พลังของเธอคือ พลังการเร่งเวลา หรือ ย้อนเวลา เนื่องจากเธอต้องศึกษาเล่าเรียน จนไม่มีเวลาอยู่กับครอบครัว เธอจึงปรารถนาที่อยากจะย้อนเวลา เธอชอบความร่าเริงของโซระโนะ แต่เกลียดความหยิ่งผยองของสุซุกิ และมักจะใช้คำพูดเสียงแทงและจิกกัดใส่เขาประจำ
 นักเรียนชั้นมัธยมศึกษาตอนปลาย ชั้นปีที่ 2 เธอเป็นคนที่ร่างกายไม่ค่อยแข็งแรงจึงเป็นคนนอนบ่อยมาก เธอได้รับพลังปรับแต่งหลังจากที่เธอได้พบกับโซระโนะ โดยพลังปรับแต่งของเธอคือชุดรัดรูปที่มีพลังมหาศาล คล้าย ๆ กับ ยอดมนุษย์ เพราะในวัยเด็ก เธอชอบดูการ์ตูนยอดมนุษย์ และใฝ่ฝันอยากเป็นยอดมนุษย์
 เด็กชายผู้มาจากต่างดาว แลดูเผิน ๆ จะนึกว่าเขาเป็นนักเรียนชั้นประถมศึกษา และอ้างตัวว่าเป็นมนุษย์สัญชาติญี่ปุ่นของแท้ เขาเป็นผู้มอบโทราทอร์กให้กับผู้ที่เป็นผู้รวบรวมพลัง ซึ่งหมายถึงผู้ที่ไม่กลายเป็นหินระหว่างที่เกิดปรากฏการณ์ประหลาด โทร่าทอร์กจะเป็นเครื่องมือที่จะเปลี่ยนแปลงพลังที่ได้รับจากปรากฏการณ์ให้กลายเป็นพลังการต่อสู้ เขามีทีมงานอยู่ทั่วโลก ในการต่อสู้กับผู้รุกรานจากท้องฟ้า
แหล่งข้อมูลอื่น.
โซระ โนะ คานาตะ โนะ! บน เว็บไซด์หลักของสำนักพิมพ์ jive
อภิวัฒน์ แจ่มเจริญ

อภิวัฒน์ แจ่มเจริญ ชื่อเล่น ก๊อก 31 มีนาคม พ.ศ. 2534 เป็นกองกลางฟุตซอลชาวไทย สังกัดสโมสรฟุตซอลชลบุรี บลูเวฟ และฟุตซอลทีมชาติไทย 
อภิวัฒน์มีส่วนช่วยให้ทีมชาติไทยชนะการแข่งขันกีฬาฟุตซอลในซีเกมส์ 2011 ตลอดจนทำหน้าที่เป็นนักกีฬาฟุตซอลทีมชาติไทยในการแข่งขันฟุตซอลชิงแชมป์อาเซียน ครั้งที่ 9 และทำหน้าที่เป็นนักฟุตซอลทีมชาติไทยในการแข่งขันฟุตซอลชิงแชมป์โลก 2012 โดยสวมเสื้อหมายเลข 10 ทั้งนี้ เขามีอาการบาดเจ็บข้อเท้าเมื่อครั้งอุ่นเครื่องกับทีมชาติปานามา โดยแพทย์ประจำทีมได้เปิดเผยว่า เขาสามารถที่จะลงแข่งในวันที่ 1 พฤศจิกายนเมื่อครั้งที่พบกับทีมชาติคอสตาริกา รวมถึงอภิวัฒน์ยังเป็นผู้ส่งบอลให้เจษฎา ชูเดช ทำประตู เมื่อครั้งที่พบกับทีมชาติปารากวัย
ประวัติ.
ในเดือนกันยายน พ.ศ. 2555 อภิวัฒน์ได้ย้ายจากสโมสรฟุตซอลลำปางมาร่วมทีมกับสโมสรฟุตซอล ธอส. อาร์แบค
วันที่ 20 มกราคม พ.ศ. 2556 อภิวัฒน์ได้ร่วมกับสโมสรฟุตซอล ธอส. อาร์แบค เข้าแข่งขันรายการยูเมะฟุตซอลเอฟเอคัพ 2012 เมื่อครั้งที่พบกับสโมสรฟุตซอลสุราษฎร์ธานี ที่จัดขึ้น ณ สนามแฟชั่นไอส์แลนด์ จากนั้น เขายังมีส่วนร่วมให้แก่ทีมชลบุรีบูลเวฟ โดยเป็นผู้ทำประตูที่ 100 ให้แก่ทีมเมื่อครั้งที่มีการแข่งขันไทยแลนด์ฟุตซอลลีกฤดูกาล 2012-2013 เมื่อครั้งที่พบกับทีมนนทบุรี ที่โรงเรียนชลกันยานุกูล ณ วันที่ 6 กุมภาพันธ์ ของปีเดียวกันนี้ และเป็นหนึ่งในผู้ทำประตูเมื่อครั้งที่พบกับสโมสรฟุตซอลกรุงเทพมหานครในวันที่ 27 กุมภาพันธ์ ของปีเดียวกันนี้ ต่อมา ในวันที่ 13 มีนาคม อภิวัฒน์ร่วมเล่นให้แก่ทีมชลบุรีบูลเวฟเมื่อครั้งที่พบกับสโมสรฟุตซอลแคท เทเลคอม รวมถึงมีส่วนร่วมในการแข่งขันเมื่อครั้งที่พบกับทีมลำปางยูไนเต็ด ณ วันที่ 9 มีนาคม ที่สนามลำปางยูไนเต็ด ตลอดจนเมื่อครั้งที่พบกับสโมสรฟุตซอลราชนาวี ณ วันที่ 16 มีนาคม ที่แฟชั่นไอส์แลนด์ และเป็นหนึ่งในผู้ทำประตูเมื่อครั้งที่พบกับทีมสโมสรฟุตซอลการท่าเรือไทย ณ วันที่ 24 มีนาคม
Homonoia retusa

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Homonoia retusa เป็นพืชในสกุล "Homonoia" ซึ่งเป็นสกุลเดียวกับไคร้น้ำ แต่มีการประจายพันธุ์ พบในเขตที่ลุ่มน้ำขังของประเทศอินเดีย เป็นไม้พุ่มขนาดเล็ก พบใกล้บริเวณที่เป็นก้อนหินในทางน้ำไหลของแม่น้ำ เป็นพืชท้องถิ่นทางใต้ของอินเดีย มีรายงานว่าพบในรัฐทมิฬนาดู รัฐกรณาฏกะ รัฐอานธรประเทศ รัฐเกรละ และรัฐมหาราษฏระ 
พืชชนิดนี้เป็นพืชที่มีเนื้อไม้ ดอกช่อเชิงลดแยกดอกแยกต้น เป็นพืชสมุนไพรที่กล่าวถึงในตำราอายุรเวทของอินเดีย ซึ่งเรียกพืชขนิดนี้ว่า Pashanabheda "ปศนเภทะ" ซึ่งมาจากรากศัพท์ pashana แปลว่าก้อนหิน และ bheda แปลว่าทำให้แตก ซึ่งเป็นยาที่ใช้ทำลายก้อนแข็งในกระเพาะปัสสาวะและไต ในประเทศอินเดียใช้เป็นยาสมุนไพรรักษาอาการไอ เบาหวานและขับปัสสาวะ
ฮิโรโกะ ซากูราอิ

ฮิโรโกะ ซากูราอิ (; โรมาจิ: "Sakurai Hiroko") เกิดเมื่อวันที่ 4 มีนาคม ค.ศ. 1946 ในเขตเมงูโระ กรุงโตเกียว ประเทศญี่ปุ่น เป็นนักแสดงและโปรดิวเซอร์หญิงของบริษัทสึบูรายะพรอดักชันส์
พงศ์สุข หิรัญพฤกษ์

พงศ์สุข หิรัญพฤกษ์ ชื่อเล่น หนุ่ย เป็นพิธีกรไอทีและผู้ผลิตคอนเทนต์ชาวไทย เริ่มเป็นพิธีกรตั้งแต่ ปี พ.ศ. 2538 ในขณะที่เรียนอยู่ชั้นมัธยม 6 ที่โรงเรียนนวมินทราชินูทิศ เตรียมอุดมศึกษาน้อมเกล้า โดยเริ่มปรากฏในรายการเคเบิลทีวี ไทยสกายทีวี กับรายการ แคมปัส ออนแอร์ ซึ่งเป็นรายการคอมมูนิตี้นักศึกษาไทย ที่นำเสนอกิจกรรมนักศึกษาและเป็นรายการสด จนเข้าศึกษาต่อสาขาศิลปะการแสดง เอกการแสดงและกำกับการแสดง ที่คณะศิลปกรรมศาสตร์ มหาวิทยาลัยศรีนครินทรวิโรฒ หลังจากจัดรายการที่ไทยสกายทีวีได้ 2 ปี ทางสถานีก็ต้องปิดกิจการเนื่องจากวิกฤตการณ์การเงินในเอเชีย พงศ์สุขเลยตั้งใจว่าจะเป็นผู้กำกับภาพยนตร์ โดยศึกษาด้านการแสดงอย่างจริงจังในระดับอุดมศึกษา
ในวัยเรียนเขาเบนเข็มไปทำละครเวทีอยู่พักหนึ่ง เคยกำกับละครเวทีในเทศกาลสานศิลป์ที่ ภัทราวดีเธียเตอร์ และร่วมงานละครเวทีมหาวิทยาลัยหลายเรื่อง ทั้งในฐานะโปรดิวเซอร์, ประชาสัมพันธ์ และนักแสดง จนในที่สุด แวดวงอินเทอร์เน็ตที่เขาหลงไหลชอบเข้าไปพูดคุยเสวนาเรื่องหนัง-ละครเวทีก็จัดงานสังสรรค์ขึ้น โดยมีผู้ชี้ชวนให้ "นักเรียนละคร" (นามแฝงของพงศ์สุขในอินเทอร์เน็ต) มารับหน้าที่เป็นพิธีกรของงานในค่ำคืนนั้น โดยผู้ชี้ชวนมองว่าพงศ์สุขน่าจะเป็นพิธีกรได้ 
หลังจากนั้นไม่นานงาน Meeting บนอินเทอร์เน็ตก็จัดขึ้นอีกหลายต่อหลายงาน พงศ์สุขก็เสนอตัวเป็นพิธีกรอีก จนในที่สุด ณ งาน ICQ Party งานสังสรรค์ใหญ่ของชาวไทยที่ใช้โปรแกรม ICQ ซึ่งจัดโดยปรเมศวร์ มินศิริ หรือ "นายสนุกดอตคอม" ในเวลานั้น (ปัจจุบันคือเจ้าของเว็บไซต์ Kapook.com) ก็ทำให้เขาได้พบกับจอห์น รัตนเวโรจน์ นักร้องวงนูโว ที่สนใจเรื่องเทคโนโลยีคอมพิวเตอร์ หลังจบงาน จอห์นได้ชักชวนมาเป็นพิธีกรประจำช่วงไอทีในรายการใหม่ ซึ่งตอนนั้นตั้งชื่อว่า "ไออีดอตคอม" ต่อมาพงศ์สุขได้เปิดบริษัท โชว์ไร้ขีด จำกัด เพื่อรองรับงานพิธีกรและจัดงาน ต่อจากนั้นไม่นานเขาก็มีโอกาสโชว์เดี่ยวในรายการไอทีความยาว 30 นาที "อีวาไรตี้" ทางไอทีวี และตามด้วย "ไอทีจีเนียส" และเขาเป็นถึงรองชนะเลิศรายการ แฟนพันธุ์แท้ เรื่องเว็บไซต์ไทยแลนด์ในปี พ.ศ. 2547 อีกด้วย 
พงศ์สุขดำเนินรายการทีวี "แบไต๋ไฮเทค" มาอย่างยาวนาน จนถึงยุคแห่งการเปลี่ยนผ่าน Digital Transformation เขานำองค์กรก้าวข้ามสภาพการขาดทุนหนักจากดิจิทัลทีวีของไทย ผ่านพ้นมาสู่ยุคออนไลน์ 100% โดยรีแบรนด์รายการ "แบไต๋ไฮเทค" เป็น beartai® สื่อออนไลน์ครบวงจรทั้งเทคโนโลยีและไลฟ์สไตล์หลากหลายรูปแบบในปัจจุบัน ทำรายได้อยู่ในระดับสื่อออนไลน์ชั้นนำของประเทศไทย
ประวัติการทำงาน.
ประวัติการทำงานปัจจุบัน.
งานแสดงเทคโนโลยีเกมคอมพิวเตอร์ที่ใหญ่ที่สุดในประเทศ
สมาคมสร้างสรรค์การจัดงาน ก่อตั้งโดย 40 บริษัทอีเว้นท์ออกาไนเซอร์ชั้นนำของเมืองไทย
รูปแบบรายการ
กัลยณัฐ สีบุญเรือง

กัลยณัฐ ศรีบุญเรือง (ชื่อเล่น : เก๋) เกิดเมื่อวันที่ 13 ธันวาคม 2520 เป็นนักแสดงชาวไทย มีผลงาน ช่วงปี พ.ศ. 2543 - 2549
ประวัติ.
กัลยณัฐ ศรีบุญเรือง (ชื่อเล่น : เก๋) เกิดเมื่อวันที่ 13 ธันวาคม 2520 การศึกษา จบปริญญาตรีจากมหาวิทยาลัยหัวเฉียวเฉลิมพระเกียรติ คณะบริหารธุรกิจ สาขาการจัดการ เป็นนักแสดง ชาวไทย
เคยแสดงละครทางช่อง 7เพียงไม่กี่เรื่อง มีหนึ่งเรื่องที่เธอรับบทเป็นนางร้ายในละครเรื่อง "ดาวพระศุกร์" รับบทเป็น มาหยารัศมี ทำให้เธอแจ้งเกิดเป็นนางร้ายได้อย่างเต็มตัว หนังจากนั้นก็มีผลงานละครอีกไม่กี่เรื่อง เพราะเธอเคยมีข่าวเป็นมือที่ 3 เรื่องความรักของ "กบ-บรุ๊ค" จึงทำให้เธอเริ่มเงียบหายจากวงการบันเทิง ด้านผลงานภาพยนตร์ก็เคยเล่นภาพยนตร์เรื่อง "ผีสามบาท" ซึ่งเธอรับบทเป็น กันยา หญิงสาวที่ผู้คอตายในเรื่อง
ปัจจุบันเธอทำธุรกิจส่วนตัว เปิดร้านขายของที่ระลึก ให้ชาวต่างชาติอยู่แถวสุขุมวิท
จรูญ อินทจาร

จรูญ อินทจาร (เกิด 29 พฤษภาคม พ.ศ. 2487) ตุลาการศาลรัฐธรรมนูญ กรรมการสภามหาวิทยาลัยผู้ทรงคุณวุฒิ
ของมหาวิทยาลัยราชภัฏสุราษฎร์ธานี กรรมการอิสระ บริษัท บางกอก โพสต์ จำกัด (มหาชน)
ประวัติ.
นายจรูญ อินทจาร เกิดเมื่อวันที่ 29 พฤษภาคม พ.ศ. 2487 สำเร็จการการศึกษา คณะนิติศาสตรบัณฑิต มหาวิทยาลัยธรรมศาสตร์, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง 
การทำงาน.
เคยดำรงตำแหน่งผู้พิพากษาหัวหน้าศาลแขวงพิษณุโลก เมื่อปี 2531 ดำรงตำแหน่งรองประธานศาลอุทธรณ์ภาค 1, ผู้พิพากษาศาลฎีกา, ผู้พิพากษาอาวุโสในศาลจังหวัดสมุทรปราการ แผนกคดีเยาวชนและครอบครัว และปี 2549 ดำรงตำแหน่ง ตุลาการในศาลปกครองสูงสุด
ในเดือนตุลาคม พ.ศ. 2556 ได้รับเลือกจากที่ประชุมตุลาการศาลรัฐธรรมนูญ ให้เป็นประธานศาลรัฐธรรมนูญ ต่อมาในวันที่ 19 พฤษภาคม พ.ศ. 2557 นายจรูญได้ลาออกจากตำแหน่งประธานศาลรัฐธรรมนูญ ก่อนที่จะพ้นจากตำแหน่งตุลาการ กรณีอายุครบ 70 ปี ในวันที่ 29 พฤษภาคม ของปีเดียวกัน
เน็ตมาร์เบิล

เน็ตมาร์เบิล (เกาหลี: ) เป็นผู้พัฒนาเกมมือถือชาวเกาหลีใต้ และเป็นบริษัทเกมมือถือที่ใหญ่ที่สุดของเกาหลีใต้ซึ่งก่อตั้งขึ้นในปี 2000 โดยบัง จุน-ฮย็อก
เน็ตมาร์เบิลในประเทศไทย.
 เน็ตมาร์เบิล (ภาษาเกาหลี: 넷마블 ภาษาญี่ปุ่น: ネットマーブル, ภาษาอังกฤษ: Netmarble) เป็นเว็บพอร์ทัลเกมของ CJ Corporation ที่ให้บริการและพัฒนาเกมออนไลน์ของเกาหลีใต้ ที่ขยายการให้บริการมายังประเทศไทย ภายใต้การกำกับดูแลของบริษัท สแตนด์ เบส เทค จำกัด ซึ่งเป็นบริษัทย่อยของ CJ Corporation และภายหลังได้เปลี่ยนชื่อเป็น "บริษัท เน็ตมาร์เบิล (ประเทศไทย) จำกัด" โดยมี Legend of Edda เป็นเกมแรกที่ให้บริการภายใต้พอร์ทัลเน็ตมาร์เบิลประเทศไทย (กรกฎาคม พ.ศ. 2555) และต่อมา พ.ศ. 2556 เน็ตมาร์เบิลก็ได้เปิดให้บริการ เกมเศรษฐี ซึ่งถือเป็นอีกหนึ่งในเกมออนไลน์ที่สร้างปรากฏการณ์อีกครั้งในวงการเกมออนไลน์
พระเจ้าอาฟงซูที่ 4 แห่งโปรตุเกส

พระเจ้าอาฟงซูที่ 4 แห่งโปรตุเกส พระมหากษัตริย์ลำดับที่ 7 แห่งราชอาณาจักรโปรตุเกส เสด็จพระราชสมภพเมื่อวันที่ 8 กุมภาพันธ์ ค.ศ. 1291 เป็นพระราชโอรสในพระเจ้าดีนีชแห่งโปรตุเกส พระมหากษัตริย์ลำดับที่ 6 แห่งราชอาณาจักรโปรตุเกส กับอีซาเบลแห่งอารากอน เสด็จขึ้นครองราชย์สืบต่อจากพระราชบิดาเมื่อวันที่ 7 มกราคม ค.ศ. 1325 สวรรคตเมื่อวันที่ 28 พฤษภาคม ค.ศ. 1357 ขณะพระชนม์ได้ 66 พรรษา สิริราชสมบัติได้ 32 ปี
เฉลิมชัย มัจฉากล่ำ

เฉลิมชัย มัจฉากล่ำ หรือ ผู้พันตึ๋ง เป็นอดีตนายทหารและนักโทษประหารชีวิต จากคดีฆาตกรรมผู้ว่าราชการ จังหวัดยโสธร เมื่อปี พ.ศ. 2544 
ประวัติ.
เฉลิมชัย เกิดเมื่อวันที่ 2 สิงหาคม พ.ศ. 2496 เป็นบุตรของ พ.ท. ยอดชัย กับนางบัวกลีบ มัจฉากล่ำ จบการศึกษาระดับ ม.ศ.4 (ปวช.) ที่โรงเรียนช่างกลนนทบุรี แผนกช่างไฟฟ้า และเข้าศึกษาต่อระดับ ปวส.ที่วิทยาลัยเทคนิคกรุงเทพ แผนกเทคนิคอุตสาหกรรม ระหว่างที่เป็นนักเรียนอาชีวะ เกิดเหตุการณ์ 6 ตุลา ในปี พ.ศ. 2519 เขาถูกชักชวนจาก พล.ต. สุตสาย หัสดิน ให้เข้าร่วมขบวนการกระทิงแดง หลังเสร็จสิ้นภารกิจ นายเฉลิมชัยได้เข้าทำงานเป็นลูกจ้างชั่วคราวในกองอำนวยการรักษาความมั่นคงภายใน (กอ.รมน.) และต่อมานายเฉลิมชัยเข้าสอบบรรจุเป็นทหารได้ ติดยศ"ว่าที่ร้อยตรี" ประจำศูนย์รักษาความปลอดภัย กองบัญชาการทหารสูงสุด
เฉลิมชัย รับราชการจนในปี พ.ศ. 2531 ได้เลื่อนยศเป็น "พันตรี"
คดีฆ่าผู้ว่าราชการจังหวัดยโสธร.
พ.ต. เฉลิมชัย ถูกจับกุมตัวจากเหตุการณ์ที่นายปรีณะ ลีพัฒนะพันธ์ ผู้ว่าราชการจังหวัดยโสธร ถูกฆาตกรรมที่โรงแรมรอยัลแปซิฟิก ถนนพระราม 9 แขวงห้วยขวาง เขตห้วยขวาง กรุงเทพมหานคร เมื่อวันที่ 4 มีนาคม พ.ศ. 2544 โดยมีชนวนเหตุมาจากการทุจริตโครงการก่อสร้างบ่อบำบัดน้ำเสีย ซึ่งเชื่อมโยงมาถึงเขา 
ต่อมาศาลชั้นต้นพิพากษาให้ประหารชีวิต เฉลิมชัย ฐานร่วมกันฆ่าผู้อื่น และศาลอุทธรณ์เห็นตามศาลชั้นต้น กระทั่งในปี พ.ศ. 2549 ศาลฎีกามีคำพิพากษาเป็นที่สิ้นสุด ยืนตามศาลอุทธรณ์ ให้ประหารชีวิต 
ในปี พ.ศ. 2550 เขาได้รับพระราชทานอภัยโทษลดวันต้องโทษ ได้ลดโทษจากโทษประหารชีวิตเป็นจำคุกตลอดชีวิต ในปี พ.ศ. 2553 ได้รับพระราชทานอภัยโทษลดวันต้องโทษอีกครั้ง จากจำคุกตลอดชีวิต เหลือจำคุก 50 ปี และในปี พ.ศ. 2554 ได้รับพระราชทานอภัยโทษลดวันต้องโทษเช่นเดียวกัน จากจำคุก 50 ปี ได้ลดวันต้องโทษ 13 ปี และได้รับการพักโทษเมื่อวันที่ 30 กันยายน พ.ศ. 2558
ต่อมาในเดือนสิงหาคม พ.ศ. 2559 เขาถูกตำรวจจับกุมตัวอีกครั้งหลังจากกระทำผิดเงื่อนไขการพักโทษ
เครื่องราชอิสริยาภรณ์.
ปัจจุบันเฉลิมชัยถูกถอดยศและเรียกคืนเครื่องราชอิสริยาภรณ์ ในปี พ.ศ. 2550
รัฐประหารในประเทศกัมพูชา พ.ศ. 2540

รัฐประหารในประเทศกัมพูชา พ.ศ. 2540  เป็นเหตุการณ์ที่เกิดขึ้นในกัมพูชาในเดือนกรกฎาคม –สิงหาคม พ.ศ. 2540 ผลที่ตามมาจากเหตุการณ์นี้คือ ฮุน เซน นายกรัฐมนตรีร่วม ปลดพระนโรดม รณฤทธิ์ นายกรัฐมนตรีร่วมอีกคนหนึ่งได้ มีผู้เสียชีวิตจากเหตุการณ์นี้ 10 คน
ภูมิหลัง.
ในวันที่ 16 มีนาคม พ.ศ. 2535 คณะผู้บริหารของอันแทคได้เดินทางมาถึงกัมพูชาเพื่อเตรียมพร้อมสำหรับการจัดการเลือกตั้งใน พ.ศ. 2536 เขมรแดงหรือพรรคกัมพูชาประชาธิปไตยไม่ยอมวางอาวุธ ไม่หยุดเคลื่อนไหว และไม่ให้ประชาชนในเขตของตนเข้าร่วมการเลือกตั้ง ผลการเลือกตั้ง ปรากฏว่าพระนโรดม รณฤทธิ์จากพรรคฟุนซินเปกชนะการเลือกตั้ง โดยฮุน เซนจากพรรคประชาชนกัมพูชาได้ลำดับที่สอง ทั้งสองพรรคได้จัดตั้งรัฐบาลโดยมีพระนโรดม รณฤทธิ์และฮุน เซน เป็นนายกรัฐมนตรีร่วม
การต่อสู้.
ใน พ.ศ. 2540 ความตึงเครียดที่ยาวนานระหว่างพรรคร่วมรัฐบาลทั้งสองพรรคกลายเป็นการต่อสู้ระหว่างพระนโรดม รณฤทธิ์กับฮุนเซน ทั้งสองฝ่ายพยายามแย่งชิงโอกาสในการกุมอำนาจทั้งหมด รวมทั้งพยายามดึงเขมรแดงเข้ามาเป็นพวก ฮุนเซนได้ออกมากล่าวหาว่าพระนโรดม รณฤทธิ์วางแผนจะยึดอำนาจโดยมีทหารเขมรแดงหนุนหลัง จึงสั่งให้ทหารในฝ่ายของตนจับกุมฝ่ายของฟุนซินเปก เหตุการณ์เริ่มขึ้นเมื่อวันที่ 5 กรกฎาคม พ.ศ. 2540 เกิดการปะทะระหว่างทหารที่สนับสนุนฮุน เซนกับพระนโรดม รณฤทธิ์กลางกรุงพนมเปญ ทหารฝ่ายฮุน เซนสามารถยึดครองพื้นที่ได้ 90% ฝ่ายของพระนโรดม รณฤทธิ์ที่มีพลเอกญึก บุญชัยเป็นหัวหน้าได้ล่าถอยมาตั้งมั่นที่โอร์เสม็ดติดแนวชายแดนที่จังหวัดสุรินทร์ โดยมีกองกำลังเขมรแดงส่วนหนึ่งเข้าช่วยเหลือฝ่ายพระนโรดม รณฤทธิ์ คือกลุ่มของเขียว สัมพันและตา มกที่ตั้งมั่นอยู่ที่อันลองเวง อีกกลุ่มหนึ่งเข้าโจมตีฝ่ายรัฐบาลที่บ้านโอตาเตี๊ยะตรงข้ามกับอำเภอบ่อไร่ จังหวัดตราดนำโดยตา มุต และตา มิต การต่อสู้ระหว่างทั้งสองฝ่ายทำให้กระสุนเข้ามาตกในเขตไทย ทหารไทยเสียชีวิต 1 นาย บาดเจ็บ 3 นาย ชาวกัมพูชาอพยพหนีเข้ามาฝั่งไทยประมาณ 3,000 คน มีการต่อสู้กับฝ่ายของฮุน เซนจนถึงเดือนสิงหาคม พ.ศ. 2540 เมื่อฮุน เซนเป็นฝ่ายชนะ พระนโรดม รณฤทธิ์ลี้ภัยไปฝรั่งเศส ผู้นำพรรคฟุนซินเปกอีกหลายคนออกนอกประเทศไปด้วย อึง ฮวดได้เป็นนายกรัฐมนตรีร่วมแทน
ผู้นำของพรรคฟุนซินเปกกลับสู่กัมพูชาในช่วงสั้น ๆ ระหว่างการเลือกตั้ง พ.ศ. 2541 ซึ่งพรรคประชาชนกัมพูชาเป็นฝ่ายชนะแต่เสียงไม่พอจัดตั้งรัฐบาลจึงต้องจัดตั้งรัฐบาลผสมกับพรรคฟุนซินเปกอีก
พรรคซาบะฮ์ก้าวหน้า

พรรคซาบะฮ์ก้าวหน้า  เป็นพรรคการเมืองที่มีฐานที่มั่นในรัฐซาบะฮ์ ประเทศมาเลเซีย จดทะเบียนเป็นพรรคการเมืองเมื่อ 21 มกราคม พ.ศ. 2537 ผู้นำพรรคคือ ยง เตกลี อดีตมุขมนตรีของรัฐซาบะฮ์และเคยสังกัดพรรคสหซาบะฮ์มาก่อน พรรคนี้เคยร่วมกับแนวร่วมแห่งชาติ ก่อนที่จะถอนตัวออกมาในเดือนกันยายน พ.ศ. 2551 ใน พ.ศ. 2553 พรรคนี้มีตัวแทนในสภาแห่งชาติ 2 คน ในสภาของรัฐซาบะฮ์ 2 คน พรรคนี้ได้เรียกร้องให้รัฐซาบะฮ์ได้ปกครองตนเองแบบหนึ่งประเทศสองระบบ
การถอนตัวจากแนวร่วมแห่งชาติ.
ในการเลือกตั้งทั่วไปเมื่อ 8 มีนาคม พ.ศ. 2551 พรรคได้รับเลือก 2 ที่นั่ง หลังจากการเลือกตั้ง หัวหน้าพรรคคือ ยง เต็กลีได้ประกาศว่าพรรคไม่ไว้วางใจและต่อต้านนายกรัฐมนตรี อับดุลละห์ อะห์มัด บาดาวี เรียกร้องให้นายกรัฐมนตรีลาออก เพราะรัฐบาลไม่ได้สนใจปัญหาของซาบะฮ์ ที่ต้องการปกครองตนเอง นำลาบวนมารวมกับซาบะฮ์ และได้ส่วนแบ่ง 20% ของรายได้จากน้ำมัน มีปัญหาฉ้อราษฎร์บังหลวงและใช้อำนาจในทางที่ผิด แนวร่วมแห่งชาติได้ขอให้พรรคซาบะฮ์ก้าวหน้ายุติการกระทำดังกล่าว พรรคจึงตัดสินใจลาออกจากแนวร่วมแห่งชาติสมาชิกพรรคซาบะฮ์ก้าวหน้าบางส่วนไม่เห็นด้วยกับการลาออกจากแนวร่วมแห่งชาติ ได้ลาออกจากพรรคไป
พีต ซีเกอร์

ปีเตอร์ "พีท" ซีเกอร์ (3 พฤษภาคม พ.ศ. 2462 — 27 มกราคม พ.ศ. 2557) นักร้องแนวเพลงอเมริกันพื้นบ้าน หรือ อเมริกันโฟล์กซอง เขามีผลงานเพลงทางวิทยุตั้งแต่ในช่วงทศวรรษ พ.ศ. 2480 และยังมีผลงานต่อเนื่องมาถึงปัจจุบัน ซีเกอร์แต่เพลงไว้หลายเพลง เพลงของเขาถูกนำไปใช้ร้องในการประท้วงเพื่อการเคลื่อนไหวเปลี่ยนแปลงสังคมอยู่จำนวนมากและนำไปร้องด้วยวงที่มีชื่อเสียงต่างๆ อาทิเพลง If I Had A Hammer (เพื่อสนับสนุนขบวนการก้าวหน้าเชิงสังคมนิยมในอเมริกา เพลงนี้วงปีเตอร์ พอล แอนด์ แมรี นำไปขับร้อง) , Where Have All the Flowers Gone? (แต่งร่วมกับ โจ ฮิกเกอร์สัน มาร์ลีน ดีทริช นำไปขับร้อง) และ เทิร์น! เทิร์น! เทิร์น! เป็นต้น ในบรรดาเพลงต่างๆ เพลง We Shall Overcome(เดิมชื่อ We will Overcome) ซีเกอร์เป็นคนนำเพลงนี้มาดัดแปลงและขับร้อง ร่วมกับ โจน บาธ จนเป็นเพลงที่ได้รับความนิยมมากในช่วงขบวนการเคลื่อนไหวสิทธิพลเมือง ในยุคทศวรรษ พ.ศ. 2500 เพลงของซีเกอร์หลายเพลงไม่จำกัดอยู่ที่อเมริกา แต่กลายมาเป็นเพลงที่มีการขับร้อง ในขบวนการต่างๆทั่วโลก ในสมัยเหตุการณ์ 14 ตุลา เพลงของซีเกอร์ก็ได้รับความนิยมในหมู่นักศึกษาเช่นกัน ล่าสุดเพลง My Rainbow Race (ถูกนำไปร้องและแพร่หลายในนอร์เวย์หลังกรณีเหตุโจมตีในนอร์เวย์ พ.ศ. 2554) ซีเกอร์ยังเป็นแรงบันดาลใจให้กับนักร้องรุ่นหลังจำนวนไม่น้อย เช่น บ็อบ ดิลลัน, บรูซ สปริงส์ทีน เป็นต้น 
ซีเกอร์เป็นนักร้องและนักเคลื่อนไหวทางสังคม ตั้งแต่ยุคการเคลื่อนไหวสิทธิพลเมือง, ต่อต้านอาวุธนิวเคลียร์ จนถึงประเด็นเรื่องสิ่งแวดล้อม นอกจากนี้เขาเป็นนักสังคมนิยมด้วย
บริษัทผู้ถือหุ้น

บริษัทผู้ถือหุ้น หรือ บริษัทที่ถือหุ้นส่วนใหญ่  หมายถึง บริษัทที่มีการประกอบธุรกิจโดยมีรายได้จากการถือหุ้นในบริษัทอื่นเป็นหลัก และไม่มีการประกอบธุรกิจอย่างมีนัยสำคัญเป็นของตนเอง ซึ่งอาจเป็นการลงทุนในบริษัทในประเทศหรือบริษัทในต่างประเทศ โดยต้องไม่มีลักษณะเป็นการประกอบธุรกิจบริหารจัดการเงินลงทุน (Investment Company) โดยบริษัทผู้ถือหุ้นจะถือหุ้นหรือหลักทรัพย์ทั้งหมดหรือมากกว่า 50% ในบริษัทอื่น โดยมีวัตถุประสงค์เพื่อการควบคุมยิ่งกว่าเพื่อการลงทุน บริษัทที่จัดตั้งขึ้นเพื่อควบคุมดูแลบริษัทอื่นโดยเฉพาะจัดว่าเป็นบริษัทผู้ถือหุ้นอย่างแท้จริง (Pure Holding Company) ส่วนบริษัทที่ทำธุรกิจของตนเองพร้อมกับดูแลบริษัทอื่นด้วยเรียกว่า บริษัทผู้ถือหุ้นแบบผสม (Mixed Holding Company or Holding-operating Company)
กระทรวงนครบาล

กระทรวงนครบาล เป็นหน่วยงานราชการไทยประเภทกระทรวงในอดีต ได้รับการสถาปนาเมื่อวันที่ 1 เมษายน พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว มีหน้าที่บังคับบัญชาการรักษาพระนคร คือปกครองมณฑลกรุงเทพ มีกรมที่สังกัดเช่น กรมพลตระเวน กรมสุขาภิบาล ต่อมาในปี พ.ศ. 2465 ได้มีพระบรมราชโองการโปรดเกล้าโปรดกระหม่อม ให้รวมกระทรวงนครบาลกับกระทรวงมหาดไทยเข้าเป็นกระทรวงเดียวกัน
อัมเบรียล (ดาวบริวาร)

อัมเบรียล  เป็นดาวบริวารลำดับที่ 16 นับตามระยะทางจากดาวยูเรนัส ถูกค้นพบเมื่อ วันที่ 24 ตุลาคม 1986โดย วิลเลียม ลาสเซลล์ อัมเบรียล ถูกค้นพบในเวลาเดียวกันกับแอเรียลและชื่อก็มีที่มาจากที่เดียวกัน คือ จากเรื่อง "The Rape of the rock" ของ อเล็กซานเดอร์ โป๊ป อัมเบรียลมีส่วนประกอบของน้ำแข็งที่อยู๋ในรูปของหินและอาจจะมีความแตกต่างเป็นหินหลักและน้ำแข็งปกคลุม อัมเบรียล เป็นดาวบริวารที่มืดที่สุดในดาวบริวารทั้งหมดของดาวยูเรนัสและดูเหมือนว่าอัมเบรียลจะมีเป็นรูปร่างโดยการชนกับอุกกาบาต แต่การเกิดของหุบเขาชี้ให้เห็นว่า มีกระบวนการ เอนโดจีนิก (endogenic) และ ดวงจันทร์นี้อาจจะประสบกับการเปลี่ยนพื้นผิวของดวงจันทร์ใหม่ (resurfacing)
พื้นผิวของอัมเบรียล มีหลุมอุกกาบาตที่มีขนาด 210 กิโลเมตร หรือ 130 ไมล์ อัมเบรียลเป็นดาวบริวารที่มีหลุมอุกกาบาตมากเป็นอันดับ 2 รองจากโอเบอรอน อัมเบรียลมีปล่องภูเขาไฟที่มีลักษณะคล้ายวงแหวน ที่ขั้วของดาว ปล่องภูเขาไฟนี้มีชื่อว่า วุนดา (Wunda) ดาวบริวารนี้มีการเกิดที่เหมือนกับดาวบริวารดวงอื่นๆ โดยเกิดจากจานพอกพูนมวลที่ล้อมรอบดาวเคราะห์ทำให้เกิดดาวบริวารขึ้นมา ระบบของดาวยูเรนัส ถูกศึกษาอย่างใกล้ชิดเพียงครั้งเดียวโดยยานวอยเอจเจอร์ 2 ในเดือนมกราคม 1986 ซึ่งต้องใช้เวลาในการถ่ายภาพบนดาวบริวารดวงนี้ และจากภาพทำให้สามารถทำแผนที่ได้ 40% ของผิวดาว
ชื่อและการค้นพบ.
อัมเบรียลเหมือนกับดาวบริวารของดาวยูเรนัส แอเรียล ถูกค้นพบโดย วิลเลียม ลาสเซลล์ ในวันที่ 24 ตุลาคม 1851 แม้ว่า วิลเลียม เฮอร์เชล ผู้ค้นพบดาวบริวาร ทิทาเนีย และ โอเบอรอน อ้างว่าในตอนท้ายของศตวรรษที่ 18 ที่เขาสังเกตเห็นสี่ดวงจันทร์เพิ่มเติมของดาวยูเรนัส ข้อสังเกตของเขาไม่ได้รับการยืนยันและบรรดาสี่วัตถุที่กำลังคิดว่าตอนนี้จะถูกสร้างขึ้นมา
วงโคจร.
อัมเบรียลโคจรรอบดาวยูเรนัสที่ระยะห่าง 266,000 กิโลเมตร (165,000 ไมล์) มีระยะห่างจากดาวยูเรนัสเป็นอันดับ 3 ในบรรดาดวงจันทร์ 5 ดวงหลัก วงโคจรของอัมเบรียลมีความเยื้องศูนย์กลางของวงโคจรน้อย และมีความเอียงของวงโคจรน้อยตามเส้นศูนย์สูตรของดาวยูเรนัส อัมเบรียลมีคาบดาราคติอยู่ที่ 4.144 วันโลก มีคาบการหมุนรอบตัวเองเท่ากับคาบดาราคติ
โครงการทดสอบอะพอลโล–โซยุซ

โครงการทดสอบอะพอลโล–โซยุซ (ASTP) ("Eksperimantalniy polyot Soyuz-Apollon" ตามตัวอักษร "เที่ยวบินทดสอบโซยุซ-อะพอลโล") เป็นโครงการเที่ยวบินอวกาศที่ร่วมมือกันครั้งแรกระหว่างสหรัฐกับสหภาพโซเวียต และเป็นเที่ยวบินสุดท้ายของยานอวกาศอะพอลโล วัตถุประสงค์หลักคือเป็นสัญลักษณ์แห่งนโยบายยุคแห่งการผ่อนคลายความตึงเครียดที่ทั้งสองมหาอำนาจกำลังดำเนินในเวลานั้น และเป็นการสิ้นสุดการแข่งขันอวกาศระหว่างสองประเทศที่เริ่มขึ้นในปี ค.ศ. 1957
ภารกิจดังกล่าวมีทั้งการทดลองวิทยาศาสตร์ร่วมและแยกกัน และการทดลองทางวิศวกรรมที่เป็นประโยชน์แก่การบินอวกาศร่วมสหรัฐ-รัสเซียในอนาคต เช่น โครงการกระสวยอวกาศ–มีร์ และสถานีอวกาศนานาชาติ
ภารกิจดังกล่าวเป็นภารกิจอวกาศสุดท้ายที่มีคนบังคับของสหรัฐกระทั่งเที่ยวบินแรกของสเปซชัทเทิลในเดือนเมษายน ค.ศ. 1981
ค่าใช้จ่ายโครงการ.
สหรัฐใช้จ่าย 245,000,000 ดอลล่าร์สหรัฐ กับอะพอลโล-โซยุซ หรือ หนี่งพันล้านดอลลาร์สหรัฐ ในปี่ ค.ศ. 2010 ได้ปรับอัตราเงินดอลลาร์เฟ้อแล้ว
บ้านผีเพี้ยน

บ้านผีเพี้ยน เป็นละครที่ออกฉายวันที่ 29 กรกฎาคม พ.ศ. 2535 จนถึงวันที่ 29 มกราคม พ.ศ. 2536 ทางสถานีโทรทัศน์สีกองทัพบกช่อง 7 ภายหลังได้ออกอากาศซ้ำใน ช่อง5
ประธานบริษัทแห่งหนึ่ง มีความสามารถในการทำงานดีเลิศและเป็นนักธุรกิจอนาคตไกล แต่ได้ประสบอุบัติเหตุเครื่องบินตกในระหว่างการพักผ่อนที่ต่างประเทศจนเป็นเหตุให้ครอบครัวของเขาเสียชีวิตทุกคน เมื่อกลายเป็นวิญญาณ เมฆยังไม่สามารถไปสู่สุขคติได้เนื่องจาก หน้าที่การงานของเขายังไม่เสร็จสมบูรณ์และยังไม่สามารถหาผู้สืบทอดกิจการของเขา
แม่บ้านนิสัยดี คอยไกล่เกลี่ยปัญหาของครอบครัวและเครือญาติ เมื่อครั้งมีชีวิต จินชื่นชอบการออกกำลังกายตอนเช้า แต่เมื่อกลายเป็นวิญญาณ ทำให้เธอไม่สามารถออกกำลังกายในตอนเช้าได้อีก
ลูกสาวคนโตของบ้าน อายุห่างจากมาร์คประมาณ 2 ปีมีนิสัยช่างเจรจาและชอบทะเลาะกับน้องชายของเขาเป็นประจำ
ลูกชายคนเล็กของบ้าน อายุ 19 ปี เมื่อครั้งมีชีวิต มาร์คเป็นคนขี้โรคและอ่อนแอ แต่เมื่อกลายเป็นวิญญาณทำให้เขามีสุขภาพที่แข็งแรงขึ้น ชื่นชอบการเล่นฟุตบอลและเล่นกีต้าร์เป็นชีวิตจิตใจ
เด็กสาวอายุรุ่นราวคราวเดียวกับมาร์ค เป็นคนโอบอ้อมอารีและมีจิตใจงดงาม ทำให้มาร์คตกหลุมรักตั้งแต่แรกเห็น
น้องชายของบ๋อม มีนิสัยซื่อตามประสาเด็ก ด้วยความที่ไม่เกรงกลัววิญญาณ ทำให้บ่อยครั้งมักได้พบเจอกับวิญญาณต่างๆรวมไปถึงนางฟ้า
บั้งไฟ (ภาพยนตร์)

บั้งไฟ (บุญติดจรวด) เป็นภาพยนตร์ไทยสัญชาติออสเตรเลีย กำกับภาพยนตร์โดย คิม มอร์ดันท์ เป็นภาพยนตร์แนว ดราม่า นำแสดงโดย เทพ โพธิ์งาม รับบทเป็น ม่วง, สิทธิพล ดีเสมอ รับบทเป็น อาโล ฉายเมื่อ พ.ศ. 2556 จัดจำหน่ายโดย ไฟว์สตาร์โปรดักชั่น
ภาพยนตร์ได้รับรางวัล Amnasty Award และรางวัลกำกับภาพยอดเยี่ยม (Best First Feature Award) จากเทศกาลภาพยนตร์นานาชาติเบอร์ลิน(Berlinale) ครั้งที่ 63 ที่ประเทศเยอรมนี เมื่อวันที่ 18 กุมภาพันธ์ พ.ศ. 2556 และได้รับคัดเลือกเป็นตัวแทนประเทศออสเตรเลียในการเสนอชื่อเข้าชิงรางวัลออสการ์สาขาภาพยนตร์ภาษาต่างประเทศ ครั้งที่ 86 
เรื่องย่อ.
หนังเป็นเรื่องราวของเด็กชายชาวลาวที่เป็นเด็กแฝดและถูกเชื่อว่าเป็นตัวซวย เขาจึงอยากพิสูจน์ตัวเองเขาไม่ใช่ จึงคิดจะสร้างบั้งไฟลงแข่งขันในงานประจำปี เทพ โพธิ์งามรับบทเป็นอดีตซีไอเอชื่อเพอร์เพิล (ม่วง) ที่มาช่วยเด็กคนนี้ในการสร้างบั้งไฟลงแข่ง
งานสร้างและการออกฉาย.
ในปี 2554 ผู้กำกับ คิม มอร์ดันท์ (Kim Mordaunt)ชาวออสเตรเลีย ชักชวนผู้อำนวยการสร้างชาวไทยที่เกิดในออสเตรเลีย ตรีเพชร รุกขชาติ (Triphet Rookachat) มาอำนวยการสร้าง The Rocket
ทีมงานหลักจากบริษัทอินโดไชน่าเชียงใหม่ของคุณมุทิตา ณสงขลา นักแสดงชาวไทย 4 ใน 6 ร่วมสร้างสรรค์
ภาพยนตร์โดยคนไทยคุณภาพระดับโลก กำหนดฉายในไทย 14 พ.ย 2556
รางวัล.
"บั้งไฟ" สามารถคว้ารางวัลจากเทศกาลหนังกรุงเบอร์ลินมาได้ 3 รางวัล
ในเทศกาลภาพยนตร์ไทรเบคคาประจำปี 2556 เมื่อวันที่ 25 เมษายน 2556 ภาพยนตร์ “บั้งไฟ” ได้รับรางวัล Best Narrative Feature หรือรางวัลภาพยนตร์ยอดเยี่ยม โดยสิทธิพล ดีเสมอ นักแสดงเด็กชาวไทยที่รับบทนำในหนังเรื่องนี้ก็ได้รางวัลนักแสดงนำชายด้วย
วัลดีมาร์ แบร์กสตา

วัลดีมาร์ แบร์กสตา (19 ธันวาคม ค.ศ. 1989 –) เป็นนักขี่ม้าชาวไอซ์แลนด์ เขาได้เริ่มขี่ม้าตั้งแต่อายุสามขวบ และเริ่มเข้าแข่งขันเมื่ออายุได้แปดขวบใน ค.ศ. 1998
เขาได้รับรางวัลแชมป์ไอซ์แลนด์ 4 รายการใน ค.ศ. 2008 ใน T2 (ซึ่งเขาได้รับรางวัลตั้งแต่ ค.ศ. 2004), ใน F1 สำหรับสองสมัยในรายการเดียวกัน, ใน PP1 สำหรับสองสมัยในรายการเดียวเช่นกัน และในรายการไฟฟ์เกทคอมบิเนชัน
ใน ค.ศ. 2005 เขาได้เป็นแชมป์โลกในรายการ 250 เมตรรุ่นยังไรเดอร์ และได้อยู่ในอันดับที่ 4 ในกลุ่มรุ่นซีเนียร์ไรเดอร์
แบร์กสตาได้ชนะการแข่งขันลันสโมท ใน ค.ศ. 2004 กับม้าของเขาที่มีชื่อว่า "โคลเฟอร์ฟราสตัลการ์ฮอลตี" ในรุ่นจูเนียร์ หลังจากนั้นเขาได้เข้าแข่งขันรายการ P2 100 เมตร และได้อันดับ 3 โดยเป็นฝ่ายแพ้เพียง 0.08 วินาทีให้แก่ยอดนักขี่ม้าอย่างโลยี ลักซดาล และซีกือยอร์น บารอซอน
แบร์กสตาได้รับเลือกให้เป็นนักขี่ม้าที่ฉายแววมากที่สุดใน ค.ศ. 2007 และติดทีมชาติไอซ์แลนด์เป็นเวลา 4 สมัย โดยใช้ม้าที่มีชื่อว่า "วัตนาร์ฟราวัตสฮอลตี" เขาเข้าแข่งขันรายการ V1 และได้อันดับที่ 15 โดยเป็นฝ่ายพลาดในรอบชิงชนะเลิศ
ในเดือนมีนาคม ค.ศ. 2009 แบร์กสตากับม้าของเขาที่มีชื่อว่า "เลย์คนีย์ฟราวาคูสโทอูม" โดยได้ที่สาม ในการแข่งขันความเร็วม้าของรายการวีไอเอสมาสเตอร์ลีก
ชินารดี อนุพงษ์ภิชาติ

ชินารดี อนุพงษ์ภิชาติ (เกิด 3 กรกฎาคม พ.ศ. 2548) ชื่อเล่น ใยไหม เป็นนางแบบและนักแสดงชาวไทย มีชื่อเสียงเป็นที่รู้จักจาก โฆษณา TVC, เบบี้มายด์, ครีมอาบน้ำ ละครโทรทัศน์เรื่อง ลิขิตเสน่หา รับบท "ไข่ตุ๋น" และ ละคร วาสนารัก รับบท "จินตนา" (รุ่นลูกตอนเด็ก)
ประวัติ.
ชินารดี เกิดเมื่อวันที่ 3 กรกฎาคม พ.ศ. 2548 ที่ จังหวัดนนทบุรี เป็นบุตรของ นาง ณฐวรรณ อนุพงษ์ภิชาติ และ นาย ไพรัชช์ อนุพงษ์ภิชาติ ในปี 2550-2559 ใยไหมศึกษาอยู่ โรงเรียนสารสาสน์วิเทศราชพฤกษ์ โดยใยไหมเคยเข้าประกวด M&C Baby Contest 2008 (รางวัลชนะเลิศ) และ หนูน้อย ALACTA 2008 (รางวัลชนะเลิศ) ต่อมาในปี 2560 ใยไหมได้สอบเข้า โรงเรียนสวนกุหลาบวิทยาลัย นนทบุรี และต่อมาในปี 2566 เข้าศึกษาระดับปริญญาตรีที่ สาขาวิชาการแสดงและการกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ
วงการบันเทิง.
ชินารดี ได้เริ่มเข้าวงการจากการประกวด M&C Baby Contest 2008 คว้ารางวัลชนะเลิศ และรางวัลชนะเลิศ หนูน้อย ALACTA 2008 และโฆษณา Babi Mild ต่อจากนั้นชินารดี ก็ได้เป็นที่รู้จักมากขึ้นในละครเรื่อง ‘ลิขิตเสน่หา’ ในบท ไข่ตุ๋น จนกระทั่งใน พ.ศ. 2564 เธอได้เซ็นสัญญาเป็นนักแสดงสังกัดช่องวัน 31 โดยมีผลงานในฐานะนักแสดงช่องวันเรื่องแรกคือ The Player รัก เป็น เล่น ตาย และเรื่องต่อมาคือ Across The Sky ลัดฟ้าล่าฝัน รับบทเป็น เบสท์ คู่กับ ปลื้ม ธยศทรณ์ ไวยฉัยยา
จีนแผ่นดินใหญ่

จีนแผ่นดินใหญ่  เป็นคำศัพท์ทางภูมิรัฐศาสตร์ที่ใช้เรียกดินแดนที่อยู่ภายใต้การปกครองโดยตรงของรัฐบาลพรรคคอมมิวนิสต์แห่งสาธารณรัฐประชาชนจีนภายหลังสงครามกลางเมืองจีน คำดังกล่าวได้หมายความรวมถึงเกาะต่าง ๆ เช่น เกาะไหหลำ เกาะชงหมิง เกาะโจวชาน แม้เกาะเหล่านั้นจะอยู่นอกชายฝั่งแผ่นดินใหญ่ก็ตาม โดยทั่วไปแล้ว ดินแดนที่ไม่นับรวมอยู่ในจีนแผ่นดินใหญ่ได้แก่
คำศัพท์นี้มีการใช้อย่างแพร่หลายในดินแดนข้างต้น และถึงในนานาชาติ รวมถึงชุมชนจีนโพ้นทะเล
ทีวีไกด์

ทีวีไกด์  เป็นนิตยสารอเมริกันรายสัปดาห์ ที่รวบรวมรายชื่อรายการโทรทัศน์ นอกจากนั้น ยังมีข่าวที่เกี่ยวข้องกับโทรทัศน์ บทสัมภาษณ์ผู้มีชื่อเสียง ข่าวซุบซิบ การวิจารณ์ภาพยนตร์ และปริศนาอักษรไขว้ ในบางฉบับมีดูดวงด้วย
พนักงานต้อนรับบนเครื่องบิน

พนักงานต้อนรับบนเครื่องบิน  ถ้าเป็นภาษาปาก ผู้ชายอาจเรียกว่า สจ๊วต หรือ แอร์โฮสต์ ส่วนผู้หญิงอาจเรียกว่า สจ๊วตเดส, แอร์โฮสเตส หรือ นางฟ้า คือ ผู้พิทักษ์ความปลอดภัย และอำนวยความสะดวกสบายแก่ผู้โดยสารบนอากาศยาน โดยมีหน้าที่ต่าง ๆ เช่น คอยดูแลช่วยเหลือผู้โดยสารในกรณีฉุกเฉิน รับผิดชอบตรวจเช็คอุปกรณ์ประจำเครื่องตามจุดต่าง ๆ เช่น ถังออกซิเจน เครื่องดับเพลิง ไฟฉาย หน้ากากออกซิเจน และเสื้อชูชีพ สำหรับสาธิตให้ผู้โดยสาร ฯลฯ ให้ครบถ้วนถูกต้องตามรายการ และอยู่ในสภาพใช้การได้ 
นอกจากนี้ยังมีหน้าที่ในการให้บริการแก่ผู้โดยสาร เช่น การเตรียมอาหาร การเสิร์ฟอาหารและเครื่องดื่ม การให้การรักษาพยาบาลแก่ผู้โดยสารที่เจ็บป่วย การจัดหาที่นั่งให้กับผู้โดยสาร ตรวจดูให้ผู้โดยสารรัดเข็มขัดก่อนเครื่องบินขึ้นหรือลง แจกสิ่งพิมพ์ให้ผู้โดยสารอ่าน และดูแลรักษาความสะอาดเรียบร้อย ในห้องผู้โดยสาร และห้องน้ำ เป็นอาทิ
อบเชยจีน

อบเชยจีน ชื่อวิทยาศาสตร์: "Cinnamomum cassia" เป็นไม้ไม่ผลัดใบพบทางตอนใต้ของจีน และกระจายพันธุ์ในเอเชียใต้และเอเชียตะวันออก เป็นพืชชนิดหนึ่งที่นำเปลือกไปทำเครื่องเทศที่เรียกอบเชย ตาอ่อนใช้เป็นเครื่องเทศได้เช่นกัน โดยพบในอินเดียและในจักรวรรดิโรมัน เปลือกไม้สีเทา ใบอ่อนเป็นสีแดง ในตำรายาจีน ก้านอ่อนใช้เป็นยาเรียกกุ้ยจือ (ภาษาจีนกลาง) หรือกุยกี (ภาษาจีนแต้จิ๋ว) ใช้ขับเหงื่อ แก้หวัด ใช้ทำยาขับเหงื่อ กระตุ้นการไหลเวียนเลือดและแก้ปวด เปลือกเรียกโร่วกุ้ย (จีนกลาง)หรือเหน็กกุ่ย (จีนแต้จิ๋ว) ใช้เป็นยากระตุ้นกระเพาะอาหาร บำรุงไต
อบเชยญวน

อบเชยญวน (ชื่อวิทยาศาสตร์: "Cinnamomum loureiroi") เป็นไม้ไม่ผลัดใบ และเป็นพืชท้องถิ่นในคาบสมุทรอินโดจีน มีความใกล้เคียงกับอบเชยจีนมากกว่าอบเชยลังกา มีน้ำมันหอมระเหย 1-5% และมี cinnamaldehyde 25% ในน้ำมันหอมระเหยซึ่งมากกว่าชนิดอื่นๆ จึงมีราคาสูงกว่าอบเชยจีนและอบเชยลังกา
อบเชยญี่ปุ่น

อบเชยญี่ปุ่น ชื่อวิทยาศาสตร์: "Cinnamomum pedunculatum" เป็นไม้ไม่ผลัดใบที่พบใน ญี่ปุ่น คาบสมุทรเกาหลี ไต้หวัน และจีนตะวันออก ในจีนถือเป็นพืชอนุรักษ์
พระพุทธไสยาสน์ (วัดสะตือ)

พระพุทธไสยาสน์ในวัดสะตือ หรือชาวบ้านเรีกกันว่า หลวงพ่อโต ประดิษฐาน ณ วัดสะตือ อำเภอท่าเรือ จังหวัดพระนครศรีอยุธยา สร้างขึ้นในปี พ.ศ. 2413 องค์พระมีขนาดยาว 52 เมตร กว้าง 9 เมตร และสูง 16 เมตร
ประวัติ.
พระพุทธไสยาสน์ได้สร้างขึ้นในปี พ.ศ. 2413 โดย สมเด็จพระพุฒาจารย์ (โต พฺรหฺมรํสี) ได้มาทำการก่อสร้างพระพุทธรูป ณ หมู่บ้านแห่งหนึ่ง (ในปัจจุบันคือวัดสะตือ) โดยสถานที่ก่อสร้างองพระประดิษฐานอยู่กลางแจ้ง ณ ริมคูวัดสะตือ ซึ่งอยู่ริมแม่น้ำป่าสัก
การบูรณะซ่อมแซม.
หลังจากสร้างพระพุทธไสยาสน์เป็นต้นมา ตัวพระพุทธรูปได้มีการทรุดโทรมในแต่ละปีผ่านมา จึงมีการบูรณะซ่อมแซมทั้งหมด 4 ครั้ง ดังนี้
ครั้งที่ 1.
การบูรณะซ่อมแซมพระพุทธไสยาสน์ครั้งแรกเกิดขึ้นนปีจอ พ.ศ. 2465 ตามคำกล่วของ พระอุปัชฌาย์บัตร จนฺทโชติ อดีตเจ้าอาวาสวัดสะตือ ว่า สมเด็จพระพุฒาจารย์ (โต พฺรหฺมรํสี) ได้จ้างนายเรือง ไวยฉาย, นางบาง ไวยฉาย และนายเปล่ง แหวนเพชร์ และชาวบ้านผู้มีจิตศรัทรา ได้จัดหาปูนและบูรณะ โดยทำการบูรณปฏิสังขรณ์อยู่ 4 ปี จึงแล้วเสร็จ ในปีฉลู พ.ศ. 2468 เนื่องจากการบุรณะได้ผู้มีจิตศรัทราบริจาคเงิน ท่านจึงได้จัดมีการประชุมนมัสการและปิดทองพระนอน จนเป็นงานเทศกาลประจำปีต่อมาจนถึงปัจจุบัน
การบูรณะครั้งที่ ๒ เกิดขึ้นเมื่อ จอมพล ป. พิบูลสงคราม นายกรัฐมนตรี และท่านผู้หญิงละเอียด พิบูลสงคราม กับคณะ เดินทางมาปิดทองพระนอนวัดสะตือ เมื่อวันเสาร์ ขึ้น ๑๕ ค่ำ เดือน ๑๒ ปีวอก พ.ศ. ๒๔๙๙ ตรงกับวันที่ ๑๗ พฤศจิกายน ๒๔๙๙ เวลานั้นพระนอนอยู่ในสภาพทรุดโทรมมาก ท่านนายกรัฐมนตรี มีจิตใจประกอบด้วยความศรัทธาอันแรงกล้า ได้จัดการปฏิสังขรณ์พระนอนใหม่ ทั้งองค์ โดยบัญชาการให้กรมโยธาเทศบาลอำนวยการปฏิสังขรณ์ในครั้งนี้ ปฏิสังขรณ์อยู่ ๓ เดือนจึงแล้วเสร็จ การปฏิสังขรณ์ครั้งนี้ขนาดขององค์พระได้ลดไปจากขนาดเดิมไปมาก พระเกศของเก่าชำรุดและปัจจุบันนำมาเก็บรักษาไว้ในวิหารหน้าองค์หลวงพ่อโต 
การบูรณะครั้งที่ ๓ เมื่อ ปี พ.ศ. ๒๕๓๑ โดย พระครูพุทธไสยาภิบาล (หมึก อินฺทสโร) น.ธ. เอก เจ้าอาวาส ร่วมกับชาวบ้านบูรณะ ในระยะเวลาประมาณ ๓ เดือน ๒๕ วัน จึงแล้วเสร็จ จากคำบอกเล่าของพระครูพุทธไสยาภิบาลเมื่อเดิมเคยเห็นเสาศาลาครอบองค์พระนอนที่หลวงพ่อโตสร้างไว้ ยังปรากฏให้เห็นอยู่ ๒-๓ ต้น เมื่อคราวบูรณะปฏิสังขรณ์เมื่อปี พ.ศ. ๒๔๙๙ โดยท่านจอมพล ป. พิพูลสงคราม พวกช่างกรมโยธาเทศบาลเห็นเสาตั้งอยู่ไม่ใช้ประโยชน์อะไร จึงพากันรื้อถอนทุบทิ้งเสีย ส่วนเตาเผาอิฐของหลวงพ่อโต อยู่ใต้ต้นมะขามใหญ่ท่านได้สั่งให้รื้อทิ้ง เมื่อปี พ.ศ. ๒๕๐๓ - ๒๕๐๔
การบูรณะครั้งที่ ๔ เมื่อ ปี พ.ศ. ๒๕๔๐ โดยพระอธิการทองคำ คัมภีร์ปัญโญ (ทองคำ อินทโชติ) น.ธ. เอก อดีตเจ้าอาวาส ไดร่วมกับชาวบ้านทำการบูรณและทาสีน้ำองค์พระ
การบูรณะครั้งที่ ๕ เมื่อปี พ.ศ. ๒๕๔๖ โดยพระมหาจำรัส คุตตสีโล อดีตเจ้าอาวาส ร่วมกับชาวบ้านทำการบูรณะและพ่นองค์หลวงต่อโตเป็นสีทอง และได้เปลี่ยนเม็ดพระสกจากแก้วใส เป็นนิลอัดก้อน ใช้งบในการบูรณะ ๒,๘๔๕,๐๐๐ บาทโดย หจก.ประเสริฐอรชร
การบูรณะครั้งที่ ๖ ปี พ.ศ. ๒๕๕๓ พระครูปริยัตยาธิคุณเจ้าอาวาสวัดสะตือองค์ปัจจุบัน ร่วมกับนายณรงค์ อ่อนสอาด รองผู้ว่าราชการจังหวัดพระนครศรีอยุธยา และผู้อำนวยการศิลปากรที่ ๓ จังหวัดพระนครศรีอยุธยา กำลังดำเนินการประชุมและวางแผนชี้แจงแนวทางการบูรณะเพื่อซ่อมแซมรอยร้าวครั้งใหญ่ โดยลอกสี และจะทำการกระเทาะปูนเก่าที่หมดคุณภาพออกโดยฉาบปูนตำแบบโบราณ
จอห์น เคล

จอห์น เดวีส์ เคล (John Davies Cale) เกิดวันที่ 9 มีนาคม ค.ศ. 1942 เป็นนักดนตรี นักประพันธ์เพลง โปรดิวเซอร์เพลง ชาวเวลส์ เป็นหนึ่งในผู้ก่อตั้งวงแนวเอกซ์เพอริเมนทอลร็อก ที่ชื่อ เดอะเวลเวตอันเดอร์กราวด์
ผลงานของเขาเป็นที่รู้จักกับงานดนตรีร็อก เคลยังทำงานในหลากหลายแนวเพลง ตั้งแต่ออกจากวง เดอะเวลเวตอันเดอร์กราวด์ ในปี ค.ศ. 1968 เขาออกผลงานอัลบั้มราว 30 ชุด ผลงานเดี่ยวที่เป็นที่รู้จักเช่น "Paris 1919" และนำเพลงของเลโอนาร์ด โคเฮน เพลง "Hallelujah" มาทำใหม่ ในกลางคริสต์ทศวรรษ 1970 เขามีงานอัลบั้มไตรโลจี ที่ชื่อ "Fear", "Slow Dazzle", และ "Helen of Troy"
เคลทำงานเป็นโปรดิวเซอร์และร่วมงานกับ ลู รีด, ลา มอนเต ยัง, จอห์น เคจ, เทอร์รี ไรลีย์, เฮกเตอร์ ซาซู, เครน, นิก เดรก, ไมก์ เฮรอน, เควิน อาเยอส์, ไบรอัน อีโน, แพตตี สมิท, เดอะสตูกส์, เดอะโมเดิร์นเลิฟเวอส์, อาร์ต เบิร์กแมนน์, แมนิกสตรีตพรีชเชอส์, มาร์ก อัลมอนด์, เอเลเนต์ออฟไครม์, สควีซ, แฮปปีมันเดส์, แอลซีดีซาวด์ซิสเตม, เดอะรีเพลสเมนส์ และซูซีแอนด์เดอะแบนชีส์
เคลมีชื่ออยู่ในหอเกียรติยศร็อกแอนด์โร ในปี 1996 ในฐานะสมาชิกวง เดอะเวลเวตอันเดอร์กราวด์
อะโดบี ฟรีแฮนด์

อะโดบี ฟรีแฮนด์  เดิมชื่อ แมโครมีเดีย ฟรีแฮนด์  เป็นโปรแกรมประยุกต์สำหรับสร้างภาพกราฟิกส์เวกเตอร์แบบสองมิติ ซึ่งเน้นเป็นหลักในการประกอบอาชีพ ,เผยแพร่เดสก์ทอป และสร้างเนื้อหาบนเว็บ
การพัฒนาได้ถูกยกเลิกไป แต่ยังคงขายในรุ่นสำหรับไมโครซอฟท์ วินโดวส์ และแมคโอเอสเท็น มีให้บริการในภาษาอังกฤษ, เยอรมัน, จีน (แบบดั้งเดิมและแบบง่าย), ฝรั่งเศส, อิตาลี, ภาษาญี่ปุ่น, สเปน และสวีเดน
ปลาค้อถ้ำพระไทรงาม

ปลาค้อถ้ำ (ชื่ออังกฤษ : "Smart's Blind Cave Loach" ชื่อวิทยาศาสตร์ : "Schistura Deansmarti Vidthayanon & Kottelat 2003)"
ลักษณะ.
ลักษณะคล้ายปลาค้อทั่วไป แต่ลำตัวสีชมพูซีดและโปร่งแสงสามารถเห็นอวัยวะภายในได้เล็กน้อย มีปากเล็ก บริเวณปากบนและปากล่างจะมีหนวดอย่างละ 2 เส้น โดยหนวดตรงปากบนจะยาวกว่าหนวดตรงปากล่าง ตาเล็กมากและจมอยู่ภายในหัวซึ่งเป็นการปรับสภาพในสภาพที่มีแสงน้อยเพราะอยู่ในถ้ำ ครีบอกบางมากจนสามารถมองทะลุครีบอกได้ อาศัยอยู่ตามซอกหินโดยคอยจับแพลงก์ตอนหรือปรสิตที่อยู่ในถ้ำกิน
ขนาด.
โดยทั่วไปปลาชนิดนี้จะโตเต็มที่ได้ประมาณ 12-15 เซนติเมตร
การกระจายพันธุ์.
ขณะนี้พบได้เฉพาะในถ้ำพระไทรงาม อำเภอเนินมะปราง จังหวัดพิษณุโลก โดยยังไม่มีรายงามพบในสถานที่อื่น
ถิ่นอาศัย.
อาศัยอยู่เฉพาะในถ้ำ
วิรัช ชาญพานิชย์

วิรัช ชาญพานิชย์ หรือที่รู้จักกันดีในชื่อ บิ๊กก๊อง หรือ บิ๊กกร๊อง (เกิด 2 มกราคม พ.ศ. 2493) อดีตประธานฝ่ายเทคนิค อดีตผู้จัดการฟุตบอลทีมชาติไทย อดีตอุปนายกสมาคมฟุตบอลแห่งประเทศไทย เคยประกาศตัวลงสมัครรับเลือกตั้งเป็นนายกสมาคมฟุตบอลแห่งประเทศไทย แข่งกับนายวรวีร์ มะกูดี ในปี พ.ศ. 2553 และ พ.ศ. 2556
เกิดที่อำเภอม่วงสามสิบ จังหวัดอุบลราชธานี จบชั้นมัธยมปลายจากโรงเรียนสวนกุหลาบวิทยาลัย จบวิศวกรรมศาสตร์จาก สถาบันเทคโนโลยีมาปัว ประเทศฟิลิปปินส์ จากนั้นทำงานรับเหมาก่อสร้างงานระบบวิศวกรรม โดยเปิดบริษัทชื่อ บริษัท โปรเซสเอ็นจิเนียริ่ง ซัพพลาย จำกัด (PESCO) ดำรงตำแหน่งประธานบริษัท นายวิรัชเริ่มเข้ามามีส่วนร่วมในการบริหารฟุตบอลทีมชาติไทย ตั้งแต่ปี พ.ศ. 2535 โดยมีความสนิทสนมกับ "บิ๊กหอย" นายธวัชชัย สัจจกุล ซึ่งเป็นรุ่นพี่ที่โรงเรียนสวนกุหลาบวิทยาลัย และที่สถาบันเทคโนโลยีมาปัว
ช่วงที่บริหารฟุตบอลทีมชาติไทย มีผลงานทำให้อันดับโลกฟีฟ่าของไทย ขึ้นจากอันดับต่ำกว่า 100 ขึ้นสูงสุดที่อันดับ 41 และชนะเลิศฟุตบอลซีเกมส์ 5 ครั้ง 
ในปี พ.ศ. 2554 นายวิรัช ลงสมัครรับเลือกตั้งเป็นนายกสมาคมฟุตบอลแห่งประเทศไทย โดยได้รับการสนับสนุนจากกลุ่มสโมสรฟุตบอลชลบุรี ในปี พ.ศ. 2556 นายวิรัชได้ประกาศตัวลงสมัครอีกครั้ง โดยได้รับการสนับสนุนจากกลุ่มสโมสรฟุตบอลชลบุรี กลุ่มสโมสรฟุตบอลบุรีรัมย์ ยูไนเต็ด และกลุ่มของนายวิจิตร เกตุแก้ว ทั้งนี้ได้แถลงนโยบายว่าจะพัฒนาฟุตบอลทีมชาติไทยให้สามารถผ่านเข้าฟุตบอลโลกรอบสุดท้าย มีการประชาสัมพันธ์ผ่านสื่อโซเชียลเน็ตเวิร์ก เช่น ยูทูบและเฟซบุ๊ก โดยใช้คำขวัญว่า "เราจะไปบอลโลกในชาตินี้"
เดอะเวลเวตอันเดอร์กราวด์

เดอะเวลเวตอันเดอร์กราวด์  เป็นวงดนตรีร็อคสัญชาติอเมริกัน ก่อตั้งวงในนิวยอร์กซิตี มีผลงานระหว่างปี ค.ศ. 1964 ถึง 1973 ในช่วงแรกพวกเขาประสบความสำเร็จในระดับหนึ่ง , ต่อมาพวกเขาได้รับการยอมรับว่าเป็นหนึ่งในวงดนตรีที่มีความสำคัญและมีอิทธิพลต่อยุคสมัยอีกด้วย พวกเขามีผู้จัดการวงในระยะชั่วครู่อย่าง แอนดี วอร์ฮอล ได้ให้บ้านของเขา The Sliver Factory เป็นสตูดิโอของวง และ Exploding Plastic Inevitable ซึ่งเป็นสถานที่จัดการแสดงคอนเสริ์ตของวอร์ฮอล ในระหว่าง ค.ศ. 1966 ถึง ค.ศ. 1967 และมักจะมีทัศนคติติดลบมาจู่โจมเพลงของพวกเขาอยู่สม่ำเสมอ อย่างไรก็ตามแนวเพลงพวกเขาก็ได้รับพัฒนาแนวเพลงเป็น พังก์ร็อก และ อัลเทอร์เนทีฟ ในปัจจุบัน 
อัลบั้มเปิดตัวของพวกเขา "The Velvet Underground & Nico" (1967) ที่ได้นักร้องชาวเยอรมัน Nico มาร่วมร้องและช่วยเหลือในอัลบั้ม ในปี 2004 นิตรสารโรลลิงสโตนได้จัดอันดับ 100 ศิลปินที่ยอดเยี่ยมตลอดกาล อยู่ที่ลำดับ 19 ใน "100 ศิลปินที่ยอดเยี่ยมตลอดกาล" เดอะเวลเวตอันเดอร์กราวด์ยังถูกเสนอชื่อเข้าชิง หอเกียรติยศร็อกแอนด์โรล ในปี 1996 โดย แพตติ สมิธ
เซือง ทู เฮือง

เซือง ทู เฮือง  เกิดเมื่อ พ.ศ. 2490 ที่จังหวัดท้ายบิ่ญ มารดาเป็นครู บิดาเป็นทหาร เฮืองสมัครเป็นสมาชิกกลุ่มยุวชนของพรรคคอมมิวนิสต์ เมื่อ พ.ศ. 2510 ขณะเป็นนักศึกษาที่วิทยาลัยศิลปะและได้เข้าร่วมรบในสงครามเวียดนาม โดยเป็นฝ่ายจัดการแสดงเพื่อความบันเทิงแก่ทหารเวียดนามเหนือ และการลำเลียงอาวุธไปตามเส้นทางโฮจิมินห์ เฮืองแต่งงานเมื่อ พ.ศ. 2511 ระหว่างที่ยังร่วมรบในสงคราม หลังสงคราม เฮืองทำงานเป็นนักเขียนบทภาพยนตร์ให้กับโรงถ่ายภาพยนตร์ที่ผลิตภาพยนตร์เกี่ยวกับชัยชนะในสงครามเวียดนาม ต่อมา ใน พ.ศ. 2525 บทละครแนวเสียดสีของเฮือง ไม่ผ่านการตรวจสอบจากรัฐบาล ทำให้เฮืองเริ่มมีบทบาทในการเรียกร้องเสรีภาพในการแสดงความคิดเห็น
เรื่องสั้นเรื่องแรกของเฮืองคือ “แผ่นดินของหญ้า” ได้รับการตีพิมพ์ใน พ.ศ. 2525 ต่อมา เฮืองได้เขียนนวนิยายซึ่งได้รับความนิยมจากผู้อ่านมากคือ “เรื่องราวของความรักก่อนรุ่งสาง” “การเดินทางของวัยเด็ก” จนถึงเรื่องที่สามคือ “สวรรค์ของคนตาบอด” ที่ตีพิมพ์ใน พ.ศ. 2531 นิยายเรื่องนี้ของเฮืองถูกสั่งห้ามเผยแพร่ และทำให้เฮืองถูกขับออกจากพรรคคอมมิวนิสต์เวียดนามใน พ.ศ. 2533 และถูกจำคุกใน พ.ศ. 2534 ด้วยข้อหาพยายามนำต้นฉบับนวนิยายของตนเองออกนอกประเทศ แต่เมื่อถูกกดดันจากนานาชาติจึงได้รับการปล่อยตัว 
หลังจากนั้น เฮืองใช้ชีวิตอยู่ในฮานอย แต่ยังมีเจ้าหน้าที่ของรัฐบาลควบคุมอย่างใกล้ชิด ผลงานของเฮืองไม่ได้รับอนุญาตให้ตีพิมพ์ในเวียดนาม แต่ได้ตีพิมพ์ในฝรั่งเศสและสหรัฐ และได้แปลเป็นภาษาต่างประเทศ เช่นเรื่อง “ความทรงจำฤดูใบไม้ผลิ” “ว่างเปล่า” เฮืองย้ายไปอยู่ที่ปารีส ประเทศฝรั่งเศสตั้งแต่ พ.ศ. 2549
ปลาสายรุ้ง

ปลาสายรุ้ง (ชื่ออังกฤษ : Blue-banded Whiptail ชื่อวิทยาศาสตร์ : Pentapodus setosus)
ลักษณะทั่วไป.
ลำตัวแบนข้าง ปากแหลมและกว้าง มีเกล็ดอยู่บริเวณปลายสุดของหัว มีฟันแหลมซี่เล็กๆ ซึ่งแสดงถึงนิสัยในการกิน พื้นลำตัวมีสีเทาอมเหลือง โดยปัจจุบันนี้ได้มีการฉีดสีต่างๆ เข้าไปในตัวปลาซึ่งทำให้ปลามีสีสันที่สวยงามและขายเป็นปลาสวยงาม ครีบหางเว้าลึก ปลายแพนหางด้านบนเป็นเส้นสีดำ มีจุดสีดำอยู่ที่โคนครีบหาง
ถิ่นอาศัย.
อยู่ตามหน้าดิน พบได้ในร้านที่มีการขายปลาสวยงาม
อาหาร.
กินพืชน้ำ สัตว์ขนาดเล็กและซากพืชซากสัตว์
ขนาด.
เป็นปลาขนาดเล็ก โดยมีขนาด 2-3 เซนติเมตร
ประโยชน์.
นิยมเลี้ยงเป็นปลาสวยงาม